Ўзбек меваларининг нархи ошди\nҚирғизистоннинг жанубий вилоятларига Ўзбекистондан олиб ўтилаётган мева-сабзавот нархи кейинги пайтларда 30-40 фоизга қимматлади.\nЎш, Жалолобод ва Боткен бозорида савдо қилаётган қирғизистонликлардан олинган маълумотлардан ана шундай хулосага келиш мумкин.\nБоткен бозорида савдо қилувчи Бақтигул нарх-навонинг қимматлигига Ўзбекистон томонининг чегарани бир томонлама ёпиб қўйгани сабаб эканини айтади:\n- Бизга маҳсулотлар асосан Ўзбекистондан олиб келинар эди. Ҳозир маҳсулотларни қиммат нархда олаяпмиз. Бизга бу маҳсулотларни олиб келадиганлардан: “Нега шунақа бўлаяпти?” деб сўрасак, “Чегара ёпиқ, биз чегарадан тунда беркиниб ёки пора бериб ўтганимиз туфайли нарх кўтарилиб кетаяпти” деб жавоб беришади, - деди Бақтигул.\nЎшлик Аваз аканинг айтишича, Ўшда ҳам худди мана шундай ҳолатни кузатиш мумкин. Аваз ака Ўшга ҳам Ўзбекистондан мева-чевалар ва озиқ-овқат маҳсулотлари чегаралар ёпиқ бўлишига қарамасдан олиб келинаётгани, бироқ уларнинг нархи жуда баланд эканини айтди:\n- Ҳа, бозорда ҳамма нарса очиқ сотилаяпти. Пул бўлса, ҳамма нарса бор бозорда. Лекин қимматчиликда. Одамларда эса пул оз, - деди Аваз ака.\nҚирғизистон жанубидаги бозорларда Ўзбекистондан контрабанда йўли орқали олиб келинган маҳсулотлар сотилаётганидан қирғиз расмийлари ҳам хабардор эканлар. Масалан, Боткен вилояти ҳокимининг ўринбосари Саитжан Эратовнинг айтишича, Қирғизистон Ўзбекистон билан чегараларини ёпмаган, шунинг учун Ўзбекистондан олиб келинаётган маҳсулотлар Қирғизистон ҳудудига қонуний кириб келмоқда. Бу маҳсулотлар ҳозиргача ёпиқ қолаётган Ўзбекистон чегарасидан қандай йўл билан олиб ўтилаётгани қирғиз тарафининг муаммоси эмас.\n- Мендаги маълумотга қараганда, Ўзбекистон томони озиқ-овқат маҳсулотлари ва мева-чеваларни чегарадан олиб ўтилишини таъқиқлаб қўйган. Аммо одамлар ўзлари яширин йўллар билан беркиниб ўтиб, бизга маҳсулотларни олиб келаяпти. Шундоқ қилмаса ҳам бўлмайди, ахир Ўзбекистонда шунча мева-чевани сотиб тугатишнинг иложиси ҳам йўқ, - деди Боткен вилоят губернатори ўринбосари Саитжан Эратов.\nЖалолободлик ҳуқуқ ҳимоячиси Абдумалик Шариповнинг айтишича, бундай ҳолатдан Ўзбекистон томони ҳам бехабар эмас. Аммо айнан мана шундай вазият ҳар икки давлат чегарачилари учун мақбул бўлиб турибди.\n- Ўзбекистон чегарачилари ҳам, Қирғизистон чегарачилари ҳам ҳозир чегарани бизнесга айлантириб олган. Чегарачилар чегарадан ўтиш учун пул талаб қилиши ҳеч кимга сир эмас. Бу каби кўриниш бозордаги нархларнинг кўтарилишига ҳам албатта сезиларли таъсир кўрсатади, - деди Абдумалик Шарипов.\nУнинг айтишича, бундай ҳолатлар юзасидан ҳуқуқ фаоллари тегишли ташкилотларга мурожаатлар ҳам йўллашган.\n- Лекин бизнинг мурожаатларимиздан натижа деярли йўқ. ҳар доим: “Сизлар айтган маълумотлар тасдиқланмади” қабилида жавоб оламиз, холос, - дейди ҳуқуқ фаоли.\nАйни пайтда Қирғизистон чегара хизмати расмийлари чегаралардан мунтазам равишда контрабанда маҳсулотлари ўтиб турибди, деган иддаоларни рад этадилар.\nЖумладан, Қирғизистон чегара хизмати матбуот котиби Салқин Абдуқариеванинг Озодликка маълум қилишича, шу йилнинг 20 май куни Боткен вилоятининг Ўзбекистон билан чегарадош “Айдаркен” чегара участкасида контрабанда йўли билан йирик миқдорда гилос олиб ўтмоқчи бўлган ўзбекистонликлар ушланган:\n- Улар ноқонуний йўллардан бизнинг ҳудудга гилос олиб ўтмоқчи бўлганда, чегарани ноқонуний бузгани учун чегарачиларимиз томонидан қўлга олинди, - дер экан Салқин Абдуқариева айни пайтда ўзбекистонлик контрабандачилар иши билан Қирғизистон Божхона хизмати шуғулланаётганини қўшимча қилди.


05:00 / 06.03.2017 2115 pdf Ўқиш режими + -\n(Расулуллоҳ соллаллоҳу алайҳи васалламнинг\n“Ва, албатта, Сиз улкан хулқ узрадирсиз” (Қалам сураси, 4-оят).\n“Мен ахлоқ гўзаллигини тамомига етказиш учун юборилганман”.\nУммат муштарак мақсаддаги инсонларнинг мажмуасидан таркиб топар экан, ўша инсонлар юксак ахлоқий фазилатлардан мосуво бўлса, у ҳолда инсон уммат учун қандай моддий қийматга эга бўлиши мумкин? Ҳа, фақат юксак ахлоқий фазилатларга эга бўлган инсонларгина умматга Ер юзидаги олтинлардан кўра қимматбаҳо кўрк ва бойлик бўла олади. Уммат учун фақат юксак ахлоққина дунё ҳисоби билан ўлчаб бўлмайдиган бойлик ва аслаҳа бўла олади.\nИсломий ахлоқ мутлоқ яхшилик, омма учун салоҳиятдан иборат бўлиб, унинг асли манбаси муқаддас Ислом динидир. Унда бутун башарият учун фақтгина яхшилик ва салоҳият кафолатланган.\nУнинг булоғидан ошкора ва махфий ҳолатда ҳам, фаровонлик ва машаққатда ҳам бир хил маромда қувватли ва нуфузли чашма отилиб чиқади. Зеро, унинг нозири Аллоҳ азза ва жалладурки, Уни мудроқ ҳам, уйқу ҳам олмас. На ер юзида ва на осмонларда зарра миқдоридаги, ундан кичикроқ ёки каттароқ нарса Ундан махфий бўла олмас.\nСаодат асрининг йўлчи юлдузлари ва уларга эргашган улуғ зотлар Аллоҳ таолога ибодат қилдилар, тақвода юқори даражаларга етишдилар ва юксак ахлоқ савиясида бўлдилар. Натижада Ислом таълимотларини тез фурсатларда бутун дунёга ёйишга эришдилар.\nАхлоқнинг булоғидан поклик, мусаффолик, иффат, ростгўйлик, саховат, хушмуомалалик ва вафо каби инсонлар учун абадий сўнмас булоқ отилиб чиқадики, бу буюк инсоний одоблар Аллоҳ таолога ҳақиқий тақво қилиш, буйруқларига итоат этиш ва гуноҳлардан сақланишга асослангандур.\nУлуғ саҳобийлар мана шу ахлоқ ила Исломий жамиятда жамландилар. Мана шу ахлоқ ила уларнинг байроқлари курраи Заминнинг барча гўшаларида ҳилпиради. Қандоқ ҳам шундай бўлмасин, ҳолбуки улар иззат ва жабарут Соҳиби – “Сиз буюк хулқ узрадурсиз” деб сифатлаган жаноб Расули акрам соллаллоҳу алайҳи васаллам мактабларидан сабоқ олган бўлсалар!\nҚарзимни эртага узаман\nРивоят қилишларича, Расулуллоҳ соллаллоҳу алайҳи васаллам бир яҳудийдан қарз бўлиб қолган эдилар. У қарзни қайтариб олмоқчи бўлди. Мадина кўчаларида Расулуллоҳ соллаллоҳу алайҳи васалламга рўпара келиб:\n– Сиз Абдул Мутталиб уруғи қарзни чўзиб юборадиган одамлар экансизлар! – деди. Бу ҳолатни кўриб Умар розияллоҳу анҳунинг ғазаби келди ва:\n– Расулуллоҳ соллаллоҳу алайҳи васаллам изн берсалар, бу яҳудийнинг калласини узиб ташлар эдим! – деди. Пайғамбаримиз соллаллоҳу алайҳи васаллам эса ҳалимлик ила:\n– Эй Умар, мен ва бу яҳудий бошқа чорага муносибмиз. Сен, яхшиси, унга қарзни мулойимлик билан сўрашни, менга эса вақтида адо қилишни таклиф қилсанг бўларди, – дедилар. Сўнг яҳудийга илтифот қилиб:\n– Худо хоҳласа, эртага қарзимни тўлаб бераман, – дедилар.\nДўст дўст учун йиғлайди\nРасулуллоҳ соллаллоҳу алайҳи васалламнинг мавлолари Зайд ибн Ҳориса Мўъта ғазотида шаҳид бўлдилар. Сарвари коинот соллаллоҳу алайҳи васаллам:\n– Зайд ҳақиқатан ҳам Аллоҳ йўлида ҳақиқий жиҳод қилди. Энди у қиёмат кунида Аллоҳга барча гуноҳлардан покланган ҳолда йўлиқади, – дедилар.\nЗайд розияллоҳу анҳунинг қизи Расулуллоҳ соллаллоҳу алайҳи васаллам отасининг жасадининг устида йиғлаб турганини кўриб сўради:\n– Нега Сизни йиғлаган ҳолда кўрмоқдаман?\n– Дўст албатта дўсти учун йиғлайди, – деб жавоб бердилар Расулуллоҳ соллаллоҳу алайҳи васаллам кўзлари тўла ёш билан.\nИнглиз адиби Томас Карлейл бу қиссадан таъсирланиб шундай ёзган: “Бу каби қиссалар ва воқеалар бизларга Муҳаммад алайҳиссалом тимсолида ҳақиқий инсонийликка асосланган биродарлик ва меҳрибонликни кўрсатади. У зот бизлар учун ўта раҳмдил, мушфиқ инсон. Бизлар ҳаммамиз Одам ато ва Момо Ҳавонинг фарзандларимиз”.\nЯхши иш қилдимми?\nБир аъробий Расулуллоҳ соллаллоҳу алайҳи васалламдан нарса сўради. У зот сўраганини бердилар ва:\n– Сенга яхши иш қилдимми? – деб сўрадилар.\n– Йўқ, яхши иш қилмадинг! Чиройли иш ҳам қилмадинг! – жавоб берди аъробий. Мусулмонлар дарғазаб бўлиб унга қарши қўзғолишди. Аммо Расулуллоҳ соллаллоҳу алайҳи васаллам уларга ишора қилиб тинчлантирдилар. Сўнг аъробийни уйларига олиб бориб яна нарсалар берди.\n– Сенга яхши иш қилдимми? – деб сўрадилар яна.\n– Ҳа. Аллоҳ ажрингни берсин! – деди аъробий.\n– Сен нима десанг-дединг. Асҳобимнинг кўнгилларига бу гапларингдан турли фикрлар келди. Энди қачон уларнинг ёнларига борсанг, ҳозирги сўзларингни айтиб бер. Токи уларнинг кўнгилларидан сенга бўлган ғашликлар кўтарилиб кетсин.\n– Хўп, – деди у.\nЭртаси куни Пайғамбар соллаллоҳу алайҳи васаллам асҳоблари билан бирга турганларида:\n– Манави аъробий кеча шундай-шундай деган эди. Кейин биз нарса қўшиб берган эдик у бизлардан рози бўлди. Шундайми? – деб аъробийга юзландилар.\n– Ҳа, – деди аъробий. – Аллоҳ ажрингизни берсин. Уйингизга барака кирсин.\nРасули акрам соллаллоҳу алайҳи васалламнинг муборак чеҳралари шодликдан ёришиб кетди.\n– Мен билан бу аъробийнинг мисоли шундайки, бир кишининг туяси бор эди, қочиб кетди. Одамлар унинг ортидан нафрат билан қувиб кетишди. Шунда туянинг эгаси одамларга: “Қўяверинглар. Мен ўзим туямга меҳрибонроқман. Унинг феълини ҳам яхши биламан”, деди. Ердан бир сиқим ахлат олиб уни чақирди. Туя келиб чўккалади. Эгаси эгарни боғлаб, устига чиқиб ўтирди. Мен ўша ҳолатича қолдирсам, сизлар уни ўлдиришгача борур эдингиз. У ҳам дўзахга тушар эди, – дедилар Сарвари коинот соллаллоҳу алайҳи васаллам.\nРасулуллоҳ соллаллоҳу алайҳи васалламнинг ҳузурларига бир киши келди. Бироқ Сарвари коинотнинг ҳайбатлари босиб гапиришга журъат қила олмади.\n– Тортинма, – дедилар Расулуллоҳ соллаллоҳу алайҳи васаллам, – Мен ҳам қуритилган гўшт еган аёлнинг боласиман.\nБошқа куни одамларнинг олдиларидан ўтиб бораётган эдилар, одамлар таъзим бажо айлаб ўринларидан турмоқчи бўлдилар. Аммо Расулуллоҳ соллаллоҳу алайҳи васаллам бу ишдан қайтариб:\n– Ажамлар бир-бирларига таъзим қилиб ўринларидан тургани каби сизлар ҳам ўринларингиздан турманглар! – дедилар.\nАллоҳ таоло мўминларга неъматини охирига етказиб, динларини мукаммал қилганидан сўнг Расулуллоҳ соллаллоҳу алайҳи васаллам фоний дунёдан рихлат қилиш фурсати етганини сезиб қолдилар. Минбарга кўтарилиб:\n– Эй инсонлар! Мен кимнинг орқасига савалаган бўлсам, мана менинг орқам, ўчини олсин! Кимнинг шаънига тегиб сўккан бўлсам, мана менинг шаъним – ўчини олсин! Кимнинг молини олган бўлсам, мана менинг молим – қайтариб олсин! Ғазабланади деб чўчимасин, бу иш менинг шаънимга тўғри келмайди, – дедилар.\nЯна бир куни Ғавс ибн Ҳорис жаноб соллаллоҳу алайҳи васалламнинг йўлларини тўсиб, қиличини суғурди ва:\n– Эй Муҳаммад! Сени мендан ким сақлаб олади? – деди.\n– Аллоҳ! – дедилар соллаллоҳу алайҳи васаллам.\nШу пайт Ғавснинг қўлидан қиличи тушиб кетди. Пайғамбар соллаллоҳу алайҳи васаллам қилични қўлларига олдилар ва:\n– Энди сени мендан ким сақлаб қолади? – дедилар.\n– Бир яхшилик қилинг, – деди Ғавс. Расулуллоҳ соллаллоҳу алайҳи васаллам уни афв қилдилар ва қўйиб юбордилар. Ғавс қавмига қайтиб бориб уларга:\n– Мен инсонларнинг энг яхшисининг ҳузуридан келяпман! – деди.\nОнажон, қўй соғувчи киши келди!\nСаййидимиз Абу Бакр Сиддиқ розияллоҳу анҳу халифаликларидан аввал мусулмонларга имомлик қилар эди, ҳазрат Муҳаммад соллаллоҳу алайҳи васалламга халифа эдилар. Хизматларини аъло даражада адо қилар эди. Қўшниларини ҳурматлар, ожизу нотавон, етим ва бечораҳолларнинг ҳолларидан хабар олар, оила аъзолари вафот этган ёки Аллоҳ йўлида шаҳид бўлганларнинг хонадонларига бориб ҳамдардлик билдирар эди. Уларга ҳурмат ва меҳрибонлик кўрсатиб қўйларини соғиб, хамирларини қориб берар эди.\nРасулуллоҳ соллаллоҳу алайҳи васаллам Рафиқул Аълога рихлат қилиб, халифа бўлганларидан сўнг мазкур инсонлар энди бу зот хабар олишлари ва аввалгидек ёрдам беришларидан маҳрум бўлиб қолишларидан қўрқдилар.\nЁлғиз қолган беванинг: “Бугун қўйларимиз соғилмай қоладиган бўлди”, деган гаплари саййидимизга етиб борди. “Аллоҳга қасамки, яна ўзим бориб соғиб бераман!” деб, Сиддиқ розияллоҳу анҳу кампирнинг уйига бориб эшик қоқди. Эшикни кичкинагина бола очди. Халифани кўрибоқ ҳайқириб юборди:\n– Онажон! Қўйимизни соғадиган киши келди!\nШунинг учун Расулуллоҳ соллаллоҳу алайҳи васаллам у зотни юқори баҳолаб: “Умматимнинг ичидан умматимга энг меҳрибони – Абу Бакр”, дея илтифот айлаган эдилар.\n“Қабасотун мин ҳаётир-Росул” китобидан\nШаҳобиддин ПАРПИЕВ таржимаси.\n05:00 / 06.03.2017 1928\n05:00 / 06.03.2017 2179\n1630 14:40 / 26.04.2019\n10862 15:06 / 18.06.2020\n929 18:05 / 18.12.2019\n2726 15:30 / 18.03.2019


Кейруш ўзига бошқа иш топди / CHAMPIONAT.asia\nКейруш ўзига бошқа иш топди\n02 авг 2018 13:42\nПортугалиялик мураббий Карлуш Кейрушнинг Эрон билан шартномаси 31 июль куни расман тугади.\nЭндиликда бу мураббий олдида иккита йўл қолганди: ё Эронда қолиб терма жамоани Осиё Кубогига тайёрлаш ёки бошқа жамоа қидириш. Афтидан, Кейруш иккинчи вариантни танлаган кўринади: чунки у Жазоир терма жамоа жамоасини бошқаришга жуда яқин турибди.\nБунгача Жазоирни Рабаҳ Мажер бошқариб келаётганди, бироқ натижалар пасайиб кетгани учун июль бошларида истеъфога чиқарилди. Бунга сабаб Жазоирнинг Эрон, Саудия Арабистони, Капо Верде ва Португалия билан кечган ўртоқлик учрашувларида мағлубиятга учрагани бўлди. Энди эса бу жамоани Карлуш Кейруш бошқаришга ниҳоятда яқин.\nИнтервью. Карлуш Кейруш: "Танқидчилар билан душманлар орасида фарқ катта" 10\nОсиё футболи. Эрон уч нафар мураббий номзодини ўрганиб чиқмоқда 56


15:08 / 28.04.2017 1399 pdf Ўқиш режими + -\nБир одамга иккита жория таклиф қилинди. Бири қиз, иккинчиси жувон эди. Ҳалиги одам қизни танлади. Буни кўрган жувон норози оҳангда: “Мен билан унинг орасидаги фарқ бир кун, холос!” деди. Яъни, бир кундан кейин у ҳам мен каби жувонга айланади, демоқчи бўлди. Шунда қиз ҳам бўш келмай: “Дарвоқе, Раббингиз наздидаги бир кун сизларнинг ҳисобингиздаги минг йилга баробардир” (Ҳаж, 47) деди. Бояги одам бокирани сотиб олди.\nСичқонлар сизникида ватанини севгани учунгина яшайди\n15:08 / 28.04.2017 1347\n15:09 / 28.04.2017 1447\nХар кимки, вафо килса, вафо топгусидир!\nҲурматли ўқувчи биз қўйидаги сатрларда пайғамбаримизнинг гўзал ахлоқларини ўргатадиган мактабларда таълим олган, улуғ уламоларимиздан бирлари ndash 442ҳижрий давоми...\n2097 15:30 / 28.04.2017\nКитоблардан ҳам рашк қиламан\nЗубайр ибн Баккор айтади Синглимнинг қизи аёлимга Тоғам ўз оиласига меҳрибон, ғамхўр. Оиласини жуда яхши кўради. Устингизга кундош ҳам олмайди, биронта жорияга давоми...\n1355 15:02 / 28.04.2017\n...МЕН УНИ ЯХШИ КЎРАРДИМ!\nУшбу ҳикоят туркиялик бир йигит томонидан айтиб берилган ... Мен уни яхши кўрардим. Истеъдодли, ўз ишига пухта йигит эди. Кам гапирардию, лекин чертибчертиб давоми...\n1985 15:42 / 28.04.2017\nУМРГА ТАТИГУЛИК ЗАРБА\nЮртимизнинг кўзга кўринган имомларидан бири томонидан ҳикоя қилиб берилган қуйидаги воқеа мени жуда таъсирлантирган эди. Бу воқеа қори акамизнинг айтиб давоми...\n1629 15:40 / 28.04.2017


Бақара сураси -\nБақара сўзи «сигир» деган маънони англатади. Сураи каримада Аллоҳ таоло Бану Исроилга сигир сўйишга фармон бергани ҳақидаги қисса ҳам ўрин олган бўлиб, суранинг номи шундан олингандир.\nБу сура Муҳаммад алайҳиссалом Маккаи Мукаррамадан Мадинаи Мунавварага ҳижрат қилганларидан кейин нозил бўлган биринчи сурадир.\nАлбатта, бошқа суралар каби, бу сура ҳам бирданига, яъни оятлари кетма-кет нозил бўлмаган, балки турли ҳолатларда, турли вақтларда нозил бўлган. Орада бошқа сураларнинг ҳам оятлари нозил бўлиб турган. Қачон бирор оят ёки бир неча оят нозил бўлса, Набий алайҳиссаломнинг ўзлари ўша тушган оятларнинг ўрни қайси суранинг қайси оятидан кейин, қайси оятидан олдин эканини ҳам айтиб берганлар.\nУшбу сураи карима бир неча мавзуларни муолажа қилади. Лекин ҳамма мавзулар ҳам бир масала атрофида жамланади. У ҳам бўлса, яҳудийларнинг Исломга бўлган муносабатлари, Набий алайҳиссаломга ва янги Ислом жамоасига қилган қаршиликлари масаласидир. Шунингдек, яҳудий ва мунофиқларнинг ҳамда мушрикларнинг Исломга қарши олиб борган душманликлари, бунинг муқобилида ёш Ислом жамиятининг шаклланиши, ер юзида Аллоҳнинг халифаси бўлиш учун тайёрланиш жараёнлари ҳикоя қилинади.\nМадинаи Мунавварада нозил бўлган бошқа суралар каби, Бақара сураси ҳам мусулмонлар ўз ижтимоий ҳаётларида муҳтож бўлиб турган қонун-қоида ва тузумларни муолажа қилади.\nБу сура кўплаб шариат ҳукмларини, ақийда, ибодат, муомала, ахлоқ, оила, талоқ, идда, рўза, қасос каби масалаларни ўз ичига олган.\nСуранинг аввалида мўминлар, кофирлар ва мунофиқларнинг сифатлари ҳақида сўз кетади. Иймон, куфр ва нифоқнинг ҳақиқати баён қилинади. Саодат аҳли билан бадбахтлар солиштирилади. Сўнгра инсоннинг яратилиши, Одам алайҳиссаломнинг халқ этилиши ва ўша вақтда бўлиб ўтган ишларнинг қиссаси келади.\nСураи каримада аҳли китоблар, хусусан, яҳудийлар (Бану Исроил) ҳақида батафсил сўз кетади. Чунки улар Мадинаи Мунавварада мусулмонлар билан бирга яшар эдилар. Шунинг учун ҳам Қуръони Карим мусулмонларни яҳудийларнинг макр-ҳийлалари, хиёнатлари, алдамчиликлари ва бузуқ табиатларидан хабардор қилади. Уларнинг Ислом учун хатарли ва зарарли эканларини тушунтиради. Суранинг учдан биридан кўпроғи шу масалага оиддир.\nМусулмонлар ўз жамиятларини эндигина қура бошлаганлари учун, сурада уларга илоҳий ҳаёт тарзи ўргатилган. Ибодат ва муомала масалалари, жумладан, рўза, ҳаж ва умра, Аллоҳнинг йўлида жиҳод қилиш, оила, талоқ, бола эмизиш, идда, мусулмонларга мушрика аёлларга уйланиш ҳаромлиги ва бошқа масалалар баён қилинган.\nСураи каримада яна рибохўрликка – судхўрликка катта эътибор берилган бўлиб, унинг ҳаромлиги ва оқибати ёмонлиги таъкидланган. Сўнгра қиёмат кунининг даҳшатлари зикр қилинади. Ва ниҳоят, суранинг охирида мўминларни тавба қилишга, доимо Аллоҳга тазарруда бўлишга чақириқ келади.\nИмом Аҳмад келтирган ривоятда Абу Умома қуйидагиларни айтадилар:\n«Расулуллоҳ соллаллоҳу алайҳи васалламнинг «Қуръонни қироат қилинглар, у қиёмат куни ўз аҳлига шафоатчидир, икки нур сочувчини – Бақара ва Оли Имронни ўқинг, улар қиёмат куни бошга соя солувчи булут бўлиб келадилар. Бақарани ўқинглар, уни олиш баракадир, уни тарк қилиш ҳасратдир. Сеҳргарлар унга қодир бўла олмайдилар», – деганларини эшитдим».\n«Уйларингизни қабрга айлантирманглар. Сураи Бақара ўқилган уйга шайтон кирмайди», – деганлар.\n«Набий алайҳиссалом: «Ҳар нарсанинг саноми – кўзга кўринган жойи бўлади. Бақара сураси Қуръоннинг саномидир. Ким ўз уйида кечаси уни ўқиса, ўша уйга уч кеча шайтон кирмайди. Ким уни кундузи ўқиса, уч кун шайтон кирмайди», – деганлар».\n«Ким сураи Бақарадан ўн оятни – аввалидан тўрт оят, «Оятул Курси» ва ундан кейинги икки оят ва охиридан уч оятни кечаси ўқиса, ўша уйга шу кечаси шайтон кирмайди», – деганлар.\n– Фалон, фалон сураларни ва Бақара сурасини биламан, – деди. У зоти бобаракот:\n– Бақара сурасини биласанми? – деб сўрадилар. Йигит:\n«Усайд ибн Ҳузайр розияллоҳу анҳу кечаси Бақара сурасини ўқиётган эди. Яқинида оти боғлоғлиқ турар эди. Бирдан от типирчилаб қолди. Қироатдан тўхтаган эди, от ҳам тўхтади. Яна ўқиган эди, от ҳам типирчилади. Ўғли Яҳё яқинида ухлаб ётарди. От босиб олмасин деб, бориб, уни қўлига олди ва бошини осмонга кўтарди. Тонг отгандан сўнг ҳодисани Набий алайҳиссаломга сўзлаб берди. У киши:\n«Бир одам намозда Бақара ва Оли Имрон сураларини ўқиди. Намозини тугатганидан кейин ҳазрати Каъб розияллоҳу анҳу унга:\n– Бақара билан Оли Имронни ўқидингми? – дедилар. У:\n– Йўқ, ўргатмайман, сенга унинг хабарини айтсам, ўзингни ҳам, мени ҳам ҳалок қиладиган дуо қилиб қўймагин, – дедилар».


Михлаб ташланган эшик. Хулио КОРТАСАР\nHome icon Бош саҳифа»Жаҳон адабиёти»Михлаб ташланган эшик. Хулио КОРТАСАР\n«Сервантес» отели унга кўпларга маъқул келмайдиган жиҳатлари – нимқоронғилиги, жимжитлиги ва хилватлиги билан ёқиб тушди. Кемада тасодифан йўлиққан бир йўловчи унга ушбу отелни мақтаган ҳамда мусофирхона марказда жойлашганлигини айтган эди; шундай қилиб, Петроне Монтевидеога келиб қолди, тўғри иккинчи қават холлига олиб чикадиган ваннали номерни олди. У тахтага осиғлиқ калитларга кўзи тушаркан, отелнинг деярли бўм-бўш эканлигини пайқади. Турувчилар чўнтакларига солиб жўнамасинлар учун ҳар битта калитга каттакон мис рақам илинган эди.\nЛифт шундоқ журналлар ҳамда телефонлар рўйхати қўйилган пештахта ёнганасида, у қўнган хона эшигидан атиги бир неча қадам нарида тўхтарди. Сув жуда иссиқ келаркан, баъзан қайнаб кетаёзади, бу эса дим ва ғира-шира хонага бир оз бўлса-да, жон бағишлагандай бўлади. Жажжигина дарча шундоқ мусофирхонага туташ кинотеатр биноси томига олиб чиқади, аҳён-аҳён у ерда каптар сайр қилиб қолади. Ваннахона кишининг баҳридилини очар, деразаси ҳам каттароқ эди, лекин шуниси ҳам борки, бу ерга киришинг билан кўзинг деворга тушади, ойнадан кўзга ташланган бир парча осмон ҳам бу манзарага нолойиқ кўринади. Мебел унга маъқул тушди – қутилар ва токчалар мўл, кийим илгичлар ҳам кўп – бунақаси камдан-кам учрайди.\nОтел бошқарувчиси – дароз, ориқ, калбош – тилла гардишли кўзойнак таққан одам аксарият уругвайликлар каби унинг ҳам овози баланд эди, гапирганида жаранглаб кетарди. У иккинчи қават жуда тинч-осойишталиги, фақат қўшни хона бандлиги ҳамда номерда истиқомат қилаётган аёл хизматдан кеч қайтишини айтди. Петроне келганининг эртаси куни қўшни аёл билан тўқнашиб қолди; уни каттакон тангани ушлагандай қўлида ўйнаган калит рақамидан таниб олди. Порте1 уларнинг икковидан калитларини олди, тахтага илди ва аёл билан хатлар ҳақида гаплашди. Петроне разм солиб, аёлнинг ёшгина ва кўримсиз эканлиги ва шу ерлик аёллар каби яхши кийинмаганлигини сезди.\nУнинг тахминига кўра, қадама нақш етказиб берувчилар билан шартнома тузиш учун бир ҳафтача вақт кетарди. Кечга бориб у нарсаларини олиб, жойлади, қоғозларини тахлади, ваннага тушди ва бир айланиб келай, деб кўчага чиқди, сўнгра идора томонга йўл олди. Қаҳвахонадаги енгилгина майхўрлигу бир хонадондаги зиёфат билан ўтган музокаралар қоқ ярим тунга қадар давом этди. Уни отелга соат иккиларда олиб келиб ташлашди. У азбаройи чарчаганидан бирпасда донг қотиб ухлаб қолди. Соат тўққиз деганда ўрнидан турди, кўзларидан ҳали уйқу кетмаган дақиқаларда ярим кечаси уни қандайдир гўдак йиғиси безовта қилганига хаёли кетди.\nКетиши олдидан бирпас порте билан гаплашди (порте немисча талаффузда гапирарди), ундан автобус йўналишлари ҳамда кўчалар номларини сўраб олгач, номерига чиқадиган холлни лоқайд кўздан кечирди. Уники ва қўшни номер эшиги ўртасига қўйилган тагкурсида Венера Милосскаянинг ғарибона нусхаси турарди. Сал нарироқда, ҳаммаёқдагидай кресло ва журнал столлари қўйилган ён томондан меҳмонларга мўлжалланган мўъжазгина хонага ўтиларди. Одамларнинг гангир-гунгир овозлари тингач, сукунат гўё ҳовучлаб сочилган кул сингари мебеллар ва пол катакларига тўкилиб, сингиб кетарди. Лифт сабрсизлик билан қалдир-қулдур қилар, худди шундай газета ҳам тажанг шитирлар ёки гугурт «чирқ» этиб чақиларди.\nЙиғилиш кечга бориб тарқади. Петроне 18 июл кўчаси бўйлаб сайр этди, сўнгра Мустақиллик майдонидаги қаҳвахонада тамадди қилди. Ҳамма ишлари кўнгилдагидай кетмоқда, эҳтимол, у ўзи чамалаганидай, Аргентинага эртароқ қайтиши ҳам мумкин эди. У Аргентинада чиқадиган газета ва бир қути ингичка қора сигаралардан сотиб олди-да, отелга жўнади. Отел ёнидаги кинотеатрда иккита таниш филм кетаётган экан, аммо унинг кино кўриш тугул, бирон ёққа боришга ҳам истаги бўлмади. Бошқарувчи у билан сўрашди-да, яна чойшаблар керак эмасми, деб сўради. Улар гаплашиб ўтирдилар, чекишдилар ва хайрлашдилар.\nПетроне ётиш олдидан ёнида олиб келган қоғозларни тартибга солди, кейин эринчоқлик билан газета кўра бошлади. Меҳмонхона жимжитлиги кишини зиқ қилиб юборарди; аҳён-аҳён Сориано кўчасидан ўтган трамвайлар тарақа-туруғи бир лаҳзага ана шу жимликни бузарди-ю, яна атрофга тошдай оғир сукунат чўкарди. Петроне хотиржамгина, йўқ, тоқатсизлик билан газетани саватга улоқтирди ва лоқайд кўзгуга қараганча ечинди. Анча эскиб қолган кўзгули жавон қўшни номерга кириладиган эшикни тўсиб турарди. Петроне бу эшикка кўзи тушиб, нега уни олдинроқ пайқамаганига ҳайрон бўлди. У шунда ушбу бино отел учун мўлжалланмаганлигини англади: бунақа оддий меҳмонхоналар учун илгари идора ва хонадон бўлган бинолардан фойдаланилади. Ҳа, у қўнган жой борки (у сафарга кўп чиқарди), ҳаммаёқда шундай берк эшиклар учрарди, баъзан эшиклар ҳеч нарса билан яширилмаган, баъзан эса жавон, стол ёки кийим илгич билан тўсилган бўларди, бу худди кўкрагиними, қорниними қўллари билан яширган аёл ҳолатини эслатарди. Барибир яширсанг-яширмасанг, эшик жойида турар, жавон устидан қаққайиб кўриниб турарди. Қачонлардир шу эшикдан киришган, ёпишган, «тарс» этказиб очишган, унга ҳаёт бағишлашган, ҳозир ҳам унинг тавақалари деворга ўхшамай, ўзининг эшик эканлигини билдириб турарди. Петроне ана шу эшик ортидан – бошқа жавон қўйилгандир, деб фараз қилди, балки қўшни аёл ҳам ана шу эшик ҳақида ўйлаётгандир, деб ўйлади.\nУ ҳориб-чарчамаган бўлса-да, донг қотиб ухлаб қолди ва шу ётишида уч соат ухлади, бироқ юрагида қандайдир ғулғула билан бирор нохуш воқеа юз бергандай уйғониб кетди. Туриб, чироқни ёкди, соатга қаради – икки ярим бўлибди, яна чироқни ўчирди. Шунда қўшни номерда чақалоқ йиғлади.\nАввалига ҳеч нимага тушунмади, ҳаттоки қувониб ҳам кетди – демак, кеча унга бола йиғиси тинчлик бермаган экан-да. Ҳаммаси равшан, янглишмабди, энди бемалол ухлайверса бўлади. Лекин шу пайт хаёлига бошқа фикр келди; Петроне аста ўтириб олди-да, чироқни ёқмай, диққат билан қулоқ тутди. Ҳа, йиғи ўша ёқдан, эшик ортидан эшитилмокда эди. Йиғи эшик тирқишларидан ўтиб, каравот оёқларига келиб урилмоқда эди. Бу нимаси бўлди? Уёқда қанақасига бола бўлсин, бошқарувчи айтди-ку ахир, ўша номерда биргина аёл бор – унинг ҳам куни ишхонада ўтади. Балки аёл бирор қариндошинингми ёки дугонасинингми боласини ўзи билан бирга олиб келгандир... Кеча-чи? Ҳозир у кеча ҳам айнан шундай, гўдак ноласидан бошқа ҳеч бир нарсага ўхшамайдиган йиғини эшитганлигини англади: гўё бирор жойи оғриётгандай, ингиллаган, узиб-узиб, хўрсиниб арзи дод қилган гўдак овози эди бу. Балки гўдак бир неча ойлик бўлгандир – одатда янги туғилган чақалоқлар биғиллаб йиғлаб, қотиб қолади. Петроне нима учундир гўдакни – албатта ўғил бола деб, ночоргина, нимжон, аранг қимирлайдиган, буришиб-тиришган чақалоқ деб тасаввур қилди. Мана, у кечалари зорланади, ўзи касал, бировнинг эътиборини тортмайгина аста ингиллайди. Агар ана шу эшик бўлмаганида эди, бола ҳақида ҳеч ким ҳеч нимани билмасди – боланинг оҳу ноласига ҳеч қандай юрак дош беролмайди, буни таърифлаб ҳам бўлмайди.\nПетроне нонушта қилиб, сигара чекаркан, яна болага хаёли кетди. Алоқ-чалоқ ўтган тунлар кундузи ишлашга халақит беради, яна-тағин йиғи уни кечаси икки марта уйғотиб юборди. Иккинчи марта аввалгисидан баттарроқ бўлди: аёлнинг – жуда паст, жўрттага қилгандай, аниқ-тиниқ овози – янада халақит берди. Гўдак овози бир дақиқага тинди, яна қисқа-қисқа ингроқ расмана аччиқ арзи додга айланди. Яна аёл тушунарсиз сўзларни пичирлади, жисми-жони азобда бўлган, ҳаёт ё ўлим талвасасида ётган чақалоғини бари оналар каби обболаб, овутди, дуо қилди, жонини қўйгин, дея Худодан сўради.\n«Ҳаммаси жойида, аммо-лекин бошқарувчи мени боплаб лақиллатибди», деб ўйлади Петроне хонадан чиқаркан. Бу ёлғон уни азбаройи ғазаблантириб юборди, буни яшириб ҳам ўтирмади. Бироқ бошқарувчи ҳайратидан ёқа ушлади.\n– Бола дейсизми? Янглишмаяпсизмикин. Меҳмонхонамизда эмизикли болалар йўқ. Ёнингиздаги номерда – ёлғиз хоним туради, мен буни сизга айтгандим-ку ахир.\nПетроне дарров жавоб қайтармади. Бу икки нарсадан бири бўлиши мумкин: ё ҳафтафаҳм бошқарувчи найранг қиляпти, ёки бу ернинг акустикаси қўпол ҳазил қилиб, у билан ўйнашяпти. Суҳбатдоши худди буларнинг бари унинг ҳам ғашига теккандай, зимдан кўз қирини ташлади. «Еҳтимол мени қўрққанидан бошқа номерга ўтказинглар, деб талаб қилишга журъат қилолмаяпти, деб хаёл қилаётгандир», – деб ўйлади Петроне. Қатъиян барини инкор қилиб туришса, гапингни маъқуллатишдан фойда йўқ. Петроне елкасини қисди ва газета сўради.\n– Балки тушдир, – деди у. Буни гапиришга, умуман, тушунтириб беришга тўғри келгани унга ёқмади.\nКабареда киши ўлгудай хит бўлиб, зерикди, дастурхон атрофида ўтирган икки мезбон мулозамати жуда суст бўлди, шу сабабли Петроне чарчадим, дея баҳона қилди-ю, меҳмонхона томон равона бўлди. Шартномага эртаси куни имзо чекадиган бўлдилар: умуман олганда, у ишларини битирди.\nВестибюл шундай жимжит эдики, у ўзи ҳам билмаган ҳолда оёқлари учида юрди. Каравотда оқшомги газета ва уйидан жўнатилган мактуб ётарди. У хотинининг дастхатини таниди.\nПетроне уйқуга ётишдан аввал жавонни ва ундан тепада туртиб чиқиб турган эшикни узоқ кўздан кечирди. Агар жавон устига иккита чамадон кўйилса, тамом, девор кўздан йўқолади, кейин овозлар ҳам унча эшитилмайди. Бу пайтда, аввалгидай, сукунат ҳукм суради. Отел уйқуга кетганди; нарса-буюмлар ҳам, одамлар ҳам уйқуда эди. Лекин кўнгли безовта Петроне учун бари нимагадир ишора қилгандай – бу ерда қандайдир нохушлик бордай, ҳамма ҳам ухламаётгандай, ана шу сукунат замиридан ниманидир кутаётгандай туюлиб кетди. Ичидаги таъриф қилиб бўлмас қўрқув уйга ҳам, одамларга ҳам кўчиб ўтаётганга ўхшарди, улар ҳам ўз номерларида биқиниб, ухламай ўтирибдилар. Қандай тентаклик-а!\nСоат учда бола йиғисини бошлади, Петроне бунга унча ажабланмади. У қаддини бир оз кўтарди, балки қоровулни чақирсаммикин, деб ўйлади – бунақа шароитда ухлаб бўлмаслигига у гувоҳ бўла қолсин. Бола аста йиғлар, овози аранг эшитиларди, гоҳо бир оз жимиб қоларди, бироқ Петроне йиғи ҳозир яна авжига чиқишини биларди. Орадан ўн-ўн икки сония имиллаб ўтди, бир он нимадир хир-хир қилди, кейин заифгина чий-чий овоз бирдан қулоқни тешиб юборгудай биғиллади.\nПетроне чекди ва аёл чақалоғини тебратиб овутсин, деб деворни аста чертсаммикин, деб хаёл ҳам қилди. Шунда бирдан аёлга ҳам, бошқарувчига ҳам ишонолмаслигини тушуниб етди – ажабланарли томони шунда эдики, у бошқарувчининг алдаганига ҳам ишонмасди. Боласини сабот билан овутиб, аста койиган аёл овози гўдак йиғисини босиб кетарди. Аёл чақалоғини аллалаб, овутмоқда эди, шунда Петроне унинг каравотча тепасида қандай ўтиргани ёки беланчак тебратаётгани, ё боласини қандай бағрига олаётганини тасаввур қилди. Лекин у бошқарувчининг ишонтириб айтган сўзлари ҳис-туйғулар гувоҳлигининг устун чиқишига олиб келганлигини сира ақлига сиғдиролмаётган эди. Вақт ўтмокда, гўдак зорланиши гоҳ тиниб, гоҳ бу нола аёлнинг пичир-пичирини босиб кетмоқда эди. Петроненинг назарида, бу – майнавозчиликка, бир ўйинга, ёввойиларча бемаъни ўйинга ўхшаб кетди. Шунда у пана-панада қўғирчоқ ўйнайдиган бефарзанд аёллар, уларнинг жиянлари ёки жониворларни яхши кўриб, шулар билан овунишларидан кўра хатарли бўлган, оналикни ихтиёр этган, шунга интилган, хаёлий, ёлғондакам оналик ҳақида эшитган гаплари, мишмишларни хотирлади. Аёлнинг ўзи, ўзгинаси зорланяпти, нола қиляпти, инграяпти – бола эса йўқ. У йўқ болани аллалаб, беланчак тебратяпти, у бўм-бўшлиқни аллаяпти, чинакамига кўзёш тўкяпти, ахир шундай аёл риёкорлик қила олармикин – унинг кўнглида қайғу, бўм-бўш хонада қайғу бўлса, бепарво оқариб келаётган тонгни қайғу билан қарши олса...\nПетроне чироқни ёқди – ухлаёлмади – кейин ўйлади: нима қилса бўлади? Бутунлай руҳи тушиб кетди, ана шу ўйинга, сохталикка рўбарў келиб ҳам руҳи тушмасинми? Бу воқеа ана шу тонг отиши олдида рўй берди, бу воқеа ҳақиқат ва айни пайтда тоқат қилиб бўлмас даражада ёлғон эди. Бунинг тагига етиш учун деворни тақиллатиш камлик қиларди. У ҳали уйқудан уйғонганича йўқ, гарчанд яхши ухлолмаган бўлса-да, бирдан астагина чанг эшик қолиб, жавонни сураётганини пайқади.\nУ оёқ яланг, пижамада – худди мингоёқ каби бутун бадани билан эшикка қапишиб олди ва чанг босиб ётган қарағай оғоч тавақаларга лабларини босди ва худди анави кўринмас чақалоқ каби чириллаб йиғлаб юборди. У янада қаттиқроқ ҳўнграб йиғлади, йиғлайвериб, нафаси оғзига тиқилди, йиғлайвериб қотиб қолди. Бирдан бир лаҳза ичида шиппакларнинг шарақлаши ва бўрондан дарак берган, гўё таранг тор узилган каби аёл кишининг ҳайқириб юборган оний фарёди қулоғига чалинди.\nСоат ўнлардан ошгач, порте ёнидан ўтди. Бундан олдинроқ, соат тўққизларда у порте ҳамда яна бир аёлнинг овозини эшитди, яна аллаким девор ортида нарсаларни сурди. Ҳозир лифт олдида сафар қутиси ва иккита катта чамадонга кўзи тушди. Бошқарувчи, аниқ довдираб қолди.\n– Уйқуга қондингизми? – деб сўради у шунчаки хизмат юзасидан, ўзининг эътиборсизлигини зўрға яшириб.\nПетроне елкасини қисди. Суриштириб, билишининг ҳожати йўқ, барибир эртага кетади.\n– Бугун тинч ухлайдиган бўлдингиз, – деди бошқарувчи нарсаларга имо қилиб, – қўшнингиз бир соатдан кейин жўнаб кетяпти.\nБошқарувчи жавоб кутди, шунда Петроне уни нигоҳи билан маъқуллади.\n– Шу ерда туппа-тузук яшаб турувди, мана – кетяпти. Аёлларга тушуниб бўлмайди ўзи.\n– Тўғри, – деди Петроне. – Уларни тушуниш қийин.\nГарчанд у соппа-соғ бўлса-да, кўчада чайқалиб кетди. У аччиқ қаҳва ҳўпларкан, ишларини унутиб, ёп-ёруғ кундузни ҳам сезмай, ҳамон ўша ҳақда ўйламоқда эди. Қўшни номердаги аёл унинг, Петроненинг дастидан қўрқувдан талвасага тушиб, кетиб қолди. «Бу ерда туппа-тузук яшаб турувди...» Эҳтимол касалдир, аммо – беозор эди бечора. Аёл эмас, унинг ўзи кетиши керак эди аслида. Аёл билан гаплашиб кўриш, кечирим сўраш, қолишга кўндириш, бировга миқ этмасликка сўз бериш керак. У орқасига қайтди, тўхтади. Йўқ, бундай қилса, телбалик бўлади, аёл унинг сўзларини тўғри тушунмайди. Яна-тағин ишбилармонлар билан учрашувга борадиган вақти ҳам бўлди – уларни куттириб қўйиш ноқулай. Баттар бўлсин, билганини қилмайдими менга деса. Қип-қизил жинни. Бошқа отелни топади-да, йўқ чақалоғини аллалаб ўтираверади.\nТун яна уни азобга қўйди, жимжитликка-ку, тоқат қилиб бўлмади. У қайтишида беихтиёр калитлар тахтасига қаради, унда қўшни номер калити кўринмади. Тўсиғи ортида эснаб ўтирган порте билан бирпас гаплашиб, номерига келди, ухлай олишига унча кўзи етмай, столга оқшомги газеталар ва янги детектив китобни қўйди, чамадонини жойлади, қоғозларини тартибга солди. Ҳаво иссиқ бўлди, у деразани ланг очди. Озода, саришта тўшак унга ноқулай туюлди. Ниҳоят атрофга сукут чўкди, у тарашадай қотиб ухлаши мумкин эди – лекин ухлолмади: тўшакда уёқдан-буёққа ағдарилди, осойишталик – ўша, ўзи шундай устомонлик билан эришган, шундай интиқом билан қайтариб берилган сукунат уни энди эзгандан эзмоқда эди! Аччиқ, истеҳзоли овоз қулоғига, гўдак йиғисисиз ухлай олмайсан ҳам, уйғонолмайсан ҳам, дея шивирлади. Йиғи етишмаётган эди, орадан бир оз вақт ўтди, у михлаб ташланган эшик ортида заиф, қадрдон овозни эшитди, шунда қўрқув аралаш, қочиш истагига ҳамоҳанг – аёлнинг алдамаганлигини англади, чақалоғим ниҳоят йиғисини бас қилармикин, дея боласини аллалаб, овутиб, беланчагини тебратган аёл ҳақ бўлиб чиқди, улар – энди ухлаб қолдилар.\nРус тилидан Маъсума АҲМЕДОВА таржимаси.


Парламентнинг ваколатлари кенгаяди | Ўзбекистон Халқ демократик партияси\nПарламентнинг ваколатлари кенгаяди\n2022-06-23 11:03:39 219\nДавлатимиз раҳбари ҳар йиғилишида, ҳар битта янги лойиҳани амалга оширишда аввало халқ манфаати, инсон қадрига хизмат қилиши лозимлигини таъкидлайди. Шу билан бирга, халқ вакиллари бўлган депутат ҳамда сенаторларнинг ваколатларини кенгайтиришга алоҳида эътибор қаратилади. Конституциявий комиссия аъзолари иштирокида ўтказилган йиғилишда ҳам бу жиҳатларга тўхталиб ўтди.\nЖумладан, Конституцияда ҳукуматни шакллантириш ва унинг самарали фаолият юритишини таъминлашда Олий Мажлиснинг ваколатларини кенгайтириш бўйича тегишли қоидаларни белгилаш кераклиги таъкидланди. Шунингдек, коррупцияга қарши курашиш агентлиги раҳбарини тайинлаш бўйича фармон Сенат томонидан тасдиқланиши тартибини жорий этиш ҳамда ҳукумат томонидан тайёрланган Коррупцияга қарши кураш бўйича йиллик миллий маърузани муҳокама қилиш масаласини парламентимиз ваколатига киритиш лозимлиги айтилди. Буларнинг барчаси Олий Мажлиснинг парламент назоратини амалга ошириш бўйича ваколатларининг конституциявий асосларини кучайтириш бўйича ишларни давом эттиришга хизмат қилади.\nЎтган йиллар давомида бу борада самарали ишлар ташкил этилди. Хусусан, ҳукумат фаолияти устидан парламент назорати ўрнатилиб, янги тизимда ишлар олиб борилмоқда. Биринчи навбатда, Давлат бюджетини қабул қилиш ва бошқа масалаларда бевосита иштирок этмоқда. Бир неча йилдан буён бюджет тақсимоти қонун кўринишида қабул қилиняпти. Умуман, парламент назорати нуқтаи назаридан янги механизмлар кириб келмоқда. Масалан, ўтган йили бюджет маблағларидан нафақат мақсадли, шу билан бирга, натижали фойдаланиш бўйича эксперемент ўтказдик ва учта вазирликнинг эшитуви ташкил этилди. Натижа ижобий бўлгани учун жорий йилда 40 та ана шундай тадбирни ўтказиш кўзда тутилган. Бюджет ва иқтисодий ислоҳотлар қўмитаси масъул сифатида бу ишларни амалга оширмоқда.\nЯна бир муҳим жиҳати, 2019 йилдан буён йўлга қўйилган ҳукуматнинг йил дастури бўйича ҳисоботи парламент эшитувига киритиляпти. Яқинда Қонунчилик палатасининг ялпи мажлисида ўтган йилги давлат дастури ижроси бўйича ҳисоботни эшитдик. Ўз фикр-мулоҳазаларимизни, таклифларимиз, керак бўлса, танқидий нуқтаи назаримизни ҳам билдирдик.\nБундан ташқари, “Обод қишлоқ”, “Обод маҳалла” каби доимий давлат дастурларини авваллари ҳар чоракда эшитаётган бўлсак, бу йилдан ҳар ойлик натижалар ҳақида ахборот бериб бориляпти. Бу ҳам парламент назоратида катта ўзгариш, деб ҳисоблайман.\nДавлат қарзи, давлатнинг ташқи қарзи масалалари ҳам доимий қўмитамиз эътиборида. Мисол учун, давлатнинг ташқи қарзи ҳисобига амалга оширилган ва якунланган лойиҳаларни Ҳисоб палатасининг берган хулосаси асосида эшитувлар жорий қилинган. Ўтган йили “Саломатлик-3” “Ўрта шаҳарларни ривожлантириш” каби бир қанча лойиҳаларни танқидий-таҳлилий руҳда муҳокамаларини ўтказдик.\nМажлисда Президентнинг айрим ваколатларини Олий Мажлисга ўтказиш ҳам таклиф этилди. Мисол учун, Ҳисоб палатаси раисини лавозимга тайинлаш ва озод қилиш ваколатини Сенатга ўтказиш мақсадга мувофиқ экани таъкидланди. Бу ҳам парламент ваколатларини янада кенгайтиради, Давлат бюджети ижросида натижадорлик ва ҳисобдорлик ортади.\nДемак, ушбу меъёрлар Конституциямиз даражасида муҳрлаб қўйилса, 78-моддага киритиладиган бўлса, ушбу йўналишда парламент томонидан олиб борилаётган ишларни қонунчилик жиҳатдан янада чуқурлаштириш имкони юзага келади. Шунингдек, ҳукумат амалга ошираётган лойиҳалар ва ишларнинг натижадорлиги жиҳатидан ҳам йўналтирилган маблағларни ўринли ҳамда мақсадли, самарали ишлашига фойда беради. Бундан ютадиган фақатгина халқимиз бўлади.\nЎзбекистон ХДП фракцияси аъзоси.\n«Ўзбекистон овози», 22.06.2022, №25\nДепутат Халқ демократик партияси депутатларидан аниқ натижалар Олий Мажлис Партия муносабати Конституцияга таклиф\nАрнасой туманида Конституцияга киритилаётган ўзгаришлар муҳокама қилинди (видео)\nЯнги Ўзбекистон Конституцияси – Менинг Конституциям! (видео)\nПартиядошимиз юксак унвонга муносиб кўрилди\nФарғонада Конституцион ислоҳотларга бағишланган тадбир ташкил этилди (видео)\nКонституция – бахтимиз қомуси, тараққиётимиз пойдевори


“Рамазон — Мўминнинг амаллари мавсуми” туркумидан: Эътикоф — KUKALDOSH.UZ\n“Рамазон ойининг охирги ўн кунлигида Пайғамбаримиз с.а.в. нинг амаллари”\n«Эътикоф» луғатда ушлаб қолиш, туриб қолиш ва лозим тутиш маъноларини ифода қилади. Динимизда эса «Пок шахснинг масжидда эътикоф нияти ила қолишига» айтилади.\nАллоҳ таоло: «Иккингиз байтимни тавоф қилувчилар, эътикоф ўтирувчилар ва рукуъ сужуд қилувчилар учун покланг»-деган. «Бақара» сурасидаги ушбу оятда Аллоҳ таоло Иброҳим ва Исмоил алайҳиссаломларга берган амри ҳақида хабар бермоқда. Байтуллоҳни бир неча тоифа ибодат қилувчилар учун поклашларини лозимлигини айтганининг ва ана ўша ибодат қилувчи тоифалар ичида эътикоф ўтирувчилар ҳам зикр қилинмоқда. Демак, эътикоф Қуръонда зикр қилинган ва Иброҳим алайҳиссаломнинг даврларидан, қадим замонлардан буён бор ибодатдир.\nОиша розияллоҳу анҳодан ривоят қилинади: «Пайғамбар соллаллоҳу алайҳи васаллам, то Аллоҳ у кишини вафот этдиргунича Рамазоннинг охирги ўн кунлигида эътикоф ўтирар эдилар. Сўнгра, У зотдан кейин завжалари ўтиришди». Бешовлари ривоят қилган. Бу ҳадисда Пайғамбаримиз соллаллоҳу алайҳи васаллам бу дунёдан ўтгунларича ҳар йили Рамазон ойининг охирги ўн кунлигида эътикоф ўтиришни канда қилмаганлари ҳақида сўз кетмоқда ва бошқа мусулмонлар ҳам савоб умидида эътикоф ўтиришлари фазилатдир.\nМазҳабимиз фақиҳлари Рамазон ойининг охирларида масжидда эътикоф ўтиришни суннати муаккада эканлигини зикр қилганлар. Жумладан, “Ҳидоя”, “Муҳит”, “Бадойиъ”, “Туҳфа” сингари мўътабар манбаларимизда бу таъкидланган. Имом ал-Қудурийнинг эътикофни мустаҳаб деганлигини Имом аз-Зоҳидий унинг суннатлига таъвил қилиниши лозимлигини исботлаган. Ибн Камол Пошшо, Аллома Айний, Имом аз-Зайлаъий, Ибн ал-Ҳумом каби фақиҳларимиз Рамазондан бошқа вақтларда масжидларда эътикоф ўтириш мустаҳаблигини айтишган. Назр қилганда эса эътикоф вожибга айланади. Ҳар бир мусулмон айниқса илм толиблари хадисларга ва уни амалга оширишда барчага намуна, савоблар кўпайтириб бериладиган Рамазон ойида эътиборли бўлиши лозим.\n2 — курс талабасиШамсиддинхўжа Сулаймонов


Автобусда йўловчининг чўнтагидан мобиль телефон ўғирлаганликда гумонланган шахс қўлга олинди - zarnews.uz\nЖорий йилнинг 16 сентябрь куни, эраталаб номаълум шахс автобусда одамлар сони кўп бўлганидан фойдаланиб, 18 ёшли Мария А.нинг орқа чўнтагидан "Samsung S9" русумли телефонини ўғирлаган.\nҚайд этилишича, Мария А. телефони йўқолганини пайқагач, Яшнобод тумани ИИО ФМБ ходимларига мурожаат қилади.\nКўрилган тезкор-тергов тадбирлари натижасида ушбу жиноятни содир этганликда гумонланувчи сифатида 44 ёшли Жаҳонгир А. қўлга олинди. Мазкур факт асосида Ўзбекистон Республикаси Жиноят кодексининг 169-моддаси ("ўғрилик") бўйича жиноий иш қўзғатилди.\n"Ҳурматли ҳамшаҳарлар ва Тошкент меҳмонлари! Пулларингизни ва бошқа қимматбаҳо буюмларингизни орқа чўнтагингизда сақламасликни тавсия этамиз. Жамоат жойларида шахсий буюмларингизни эҳтиёт қилинг", дейилган Тошкент шаҳар ИИББ хабарида.


Улуғбек Раҳматуллаевдан узоқ кутилган тарона премьераси » Страница 2 » PopCorn.uz - Шоу Бизнес олами хақиқати\nСана: 28.05.2014 4533 қайноқ\nУлуғбек Раҳматуллаев қўшиқ ёзишда аввало унинг матнига алоҳида эътибор беришини яхши биламиз. Янги ижод намунаси ҳам узоқ вақт ичида ёзилди. Сабаб эса матн...\nИнсонлар қалбига етиб бориб, ўз ўрнини эгаллаши учун таъсирчан муҳаббат қиссаси тайёрлаш анча мураккаб кечиб, кўп вақт талаб қилди. Улуғбек Раҳматуллаев учун ўзгача йўналишдаги тарона “Кабутарлар” дея номланиб, бугун “Ўзбегим Таронаси” радиоси ва сайтимиз орқали премьера қилинмоқда.\nҚўшиқ матни Алишер Таир қаламига мансуб, шунингдек у тарона мусиқасини ҳам басталаган. Аранжировка эса Насруллоҳ томонидан тайёрланган.\nАзалдан кабутарлар севги-муҳаббат элчиси сифатида талқин этиб келинади. Улуғбек Раҳматуллаев ижод намунасида ҳам кабутарлар икки севишган қалбни ўзаро боғловчи муҳим аҳамиятга эгалиги талқин этилади.\nМазкур қўшиққа машҳур ва маҳоратли клипмейкер Ёдгор Носиров радиобошловчи Жамшид Хожиниёзов ғояси асосида видеоклип суратга олмоқда. Яқин кунлар ичида бу жараён ҳақида батафсил маълумот берамиз.\nОлтин куз фаслида Улуғбек Раҳматуллаев навбатдаги яккахон концертини ўтказишни режалаштирмоқда. Мазкур концерт дастурига хонанда ҳозирданоқ тайёргарлик ишларини бошлаган. Улуғбек Раҳматуллаевнинг айтишича, мазкур концерт дастурига хонанданинг ўзи тинимсиз тайёргарлик кўрмоқда ва дастурга масъулият билан ёндошмоқда. Ҳар бир тайёргарлик ва ушбу жараён ҳақида сайтимизда бевосита маълум қилиб борамиз.\nУлуғбек Раҳматуллаев ижоди билан боғлиқ яна бир муҳим янгилик. Хонанда оммалашган тароналарини рус тилида ҳам куйлаб, русийзабон мухлисларини ҳам хушнуд этиб келмоқда. Рус тилида куйланган тароналари эса нафақат Ўзбекистонда, балки чет давлатларда ҳам машҳурликка эришмоқда. Хусусан, “Скучаю” қўшиғи Украинада айниқса машҳур бўлиб, ёшлар хиргояси ижтимоий тармоқларда кенг оммалашиб кетди. Бу эса Улуғбек Раҳматуллаевнинг ютуғи дейиш мумкин. Янги тақдим этилган “Кабутарлар” таронаси ҳам мана шундай муваффақият келтиришига тилакдошмиз!\nsevara 31 5 2014 22:03\nUlugbek samimiyligi bilan muhlislarini rom qilgan. O'g'il tug'sam ismini albatta Ulug'bek qoyaman hudo hohlasa.


Қирғизистон бош мураббийи Ўзбекистон миллий терма жамоаси ва ўйиннинг ёпиқлигига муносабат билдирди\n23 август, 2017, 11:34\nХабарингиз бор, 25 августда Ўзбекистон Тошкентда Қирғизистон билан назорат баҳсида майдонга тушади. Ушбу беллашув олдидан меҳмонлар бош мураббийи Александр Крестинин мазкур баҳс олдидан ўз фикрларини билдириб ўтди. Бу ҳақда Қирғизистон терма жамоаси матбуот хизмати хабар бермоқда.\n- Албатта, Ўзбекистон анча жиддий рақиб. Тажрибали жамоа. Улар ҳар доим ЖЧга чиқиш учун асосий номзодлардан ҳисобланишган. Бу йил ҳам Ўзбекистон миллий терма жамоаси мундиал йўлланмасига яқин турибди. Мураббийлар штаби тайёргарликка жиддий тарзда ёндошган. Учрашув мухлисларсиз, ёпиқ тарзда ўтказилиши мумкин. Бу жамоанинг саралаш босқичидаги расмий ўйини учун муҳим. Шу боис баҳс ўта жиддий, кескин бўлади. Биз учун ҳам Ўзбекистон миллий терма жамоаси билан ўйнаш ҳар қандай ҳолатда фойдалидир, - дейди Александр Крестинин.\nМаълумот ўрнида, Ўзбекистон — Қирғизистон учрашуви “Бунёдкор” стадионида бўлиб ўтади.


“Икки миллион берсангиз, қўйиб юборишади, чунки бизда қонунлар ишламайди!” - Фарғона.Ру ахборот агентлиги\n“Икки миллион берсангиз, қўйиб юборишади, чунки бизда қонунлар ишламайди!”\n05.01.2016 08:19 msk\nАгар тинимсиз ҳаракат қилинса, ҳаттоки Ўзбекистонда ҳам адолатга эришиш мумкин. Тошкентлик ҳуқуқ ҳимоячи Сурат Икромов сўзлаб берган навбатдаги ҳикоядан сўнг кишида шундай умид уйғонади. Сурхондарё вилоятидаги туман коллежи ўқитувчисига нисбатан прокуратура ходимлари сохта жиноий иш очганидан сўнг бу аёл таслим бўлмасдан, деярли уч йил давомида ўз ҳуқуқлари учун курашиб, охирида ғалаба қозонди: ўз ишига қайта тикланди ва ишдан четлатилган даври учун маошини олди. Уни хафа қилганлар эса жазога тортилди.\n33 ойлик курашнинг натижаси ижобий бўлди\nҲуқуқ ҳимоя қилиш ташкилотимизга турли одамлар ёрдам сўраб мурожаат қилган. Айримлари ўзларича уйимга келиши биланоқ муаммолари ўз-ўзидан йўқолиб кетади деб ўйлашади. Энди ўзларини ҳимоя қилиш шарт эмас, уйда телевизор кўриб ётса ҳам бўлаверади, ҳамма ишни ЎМҲҲТГ бажаради деб ўйлашади.\nБошқалар эса, биздан маълумот олиш юзасидан, маънавий ва юридик жиҳатдан ёрдам сўраб келадилар. Шу билан бирга ўзлари ҳам қўл қовуштириб ўтирмасдан, қатъийлик ва жасорат ила ўз ҳуқуқларини ҳимоя қиладилар. Худди шу турдаги кишиларнинг муаммолари одатда ижобий ҳал бўлган. Шунақа ҳикоялардан бирини сўзлаб бермоқчиман. Бу жараён нақ 33 ой давом этиб, охирида адолатнинг тўлиқ тантанаси билан тугалланди.\n“Бу ярамасларнинг ҳаммасини отиб ташлайман!”\n2004 йилнинг октябр ойи бошида уйимга бир эр-хотин келди. Эркак қоматдор, бақувват эди – ўтмишда ҳарбий бўлгани билиниб турибди. Аёли ҳам ўзига ўхшайди – кучли, иродали аёл. Мен ҳақимда қаердан билишгани менга қоронғу, тўғриси, сўраб ҳам ўтирмадим. Чунки эркак кириб улгурмасиданоқ мени довдиратиб қўйди:\n- Сурат ака, ҳамма умид сиздан. Агар сиз ҳам ёрдам бермасангиз, автоматни оламанда, бу ярамасларнинг ҳаммасини отиб ташлайман!\nМен иложи борича меҳмонни тинчлантиришга ҳаракат қилиб, столга ўтирғиздим ва гап нимадалигини сўрай бошладим. Бу қатъиятли эркакнинг исми Анвар Муродов бўлиб, у менга ўз ҳаётини қисқа тарзда сўзлаб берди. Адашмабман, у ҳақиқатан ҳам собиқ ҳарбий, доимий хизматдаги офицер экан. Афғонистондаги жангларда қатнашган, еттита жанговар орден ва кўплаб медаллар олган. Яралангани боис капитан унвони билан истеъфога чиққан. Туғилиб ўсган жойига, Сурхондарё вилоятининг Қумқўрғон туманидаги қишлоққа қайтган, номзодлик диссертациясини ҳимоя қилиб, шу ердаги Гидромелиорация коллежига ўқитувчи бўлиб ишга кирган. У билан биргаликда олтита фарзандни тарбиялаётган хотини Барно ҳам шу ерда ишлаган.\nБу ҳаёт йўли – яхши одамларнинг, оддий ва ҳалол одамларнинг муносиб ҳаёт йўлидир. Аммо айнан ҳалоллик ва обрў-эътибор туфайли бу одамларнинг, аниқроғи Барнонинг ҳақлари топталди, шу сабабли бу оила узоқ Сурхондарё вилоятидан менинг олдимга келди.\nАнварнинг сўзлаб беришича, ҳаммаси 2003 йилда Қумқўрғон Гидромелиорация коллежига А.Шукуров номли одамнинг директор этиб тайинланганидан бошланган. У мансабга ўтира-ўтирмас ноқонуний фармойишлар чиқариб, ўзбошимчаликни бошлаб юборган. Масалан, Барно Муродовага ўқувчилардан пахта теримига бормаган ҳар куни учун 400 сўмдан йиғишни оғзаки буюрган.\nҲозирга пайтда 400 сўмга бир буханка нон ҳам бермайди. 2003 йилда эса бу деярли 40 центга тенг бўлиб, коллежда ўқийдиганлар учун кичкина пул эмасди, бир нечта сомсага етарди. Бу коллеж техникум бўлган пайтидаёқ Барно бу ерга ишга келиб, 26 йил давомида ҳалол ишлаган эди, шунинг учун ўзининг ўқувчилари ёки аллақандай ўзбошимчанинг олдида ғурурини тўкмади. Барно ўқувчилардан пул йиғиш ҳақидаги буйруқни бажаришдан бош тортди, бунинг натижасида янги директор билан муносабатлари бутунлай бузилгач, ёзма ариза билан Қумқўрғон тумани прокуратурасига мурожаат қилди.\nБу шикоят аризасида Барно Муродова директор Шукуровнинг “пахта йиғимлари”дан ташқари бир нечта қонунбузарлик ва мансабни суиистеъмол қилиш ҳолатларини келтириб ўтган. Аммо “қонун посбонлари”дан ҳеч қандай жавоб бўлмади. Қайтага, Шукуров Барнога ва унинг эри Анварга нисбатан босимни кучайтириб юборди.\nҲалолликка жавобан “пистирма”\nШу билан бирга, прокуратура коллежда бўлаётган воқеалардан четда қолди, деб бўлмайди. 2004 йил 20 майда Муродова учинчи курс талабаларига дарс ўтаётган хонага кутилмаганда камера кўтарган одам кириб келди. У ўқувчиларга баланд овозда “Ўқитувчингиз пора олди!” деб эълон қилгач, Барнодан уч метрлар узоқроқда турган партадаги қоғоз ўрамини камерада суратга тушира бошлади.\nКейинсалик маълум бўлишича, видеокамерали бу нотаниш одам Қумқўрғон прокуратураси терговчиси И.Хуррамов бўлиб, қоғоз ўрамини учинчи курс талабаси Жуманиёзова олиб келган, унинг ичида эса “пора” деб махсус белги қўйилган минг сўмлик купюралардан иборат 20 минг сўм пул бор экан.\nМеҳмонларимнинг фикрича, бу провокацияни коллеж директори Шукуров Сурхондарё вилоятининг ҳуқуқни муҳофаза қилиш органларидаги мансабдор танишлари (балки қариндошлари) ёрдамида тайёрлаган. Бу фикрга мен ҳам қўшилдим.\nАммо ўта қолоқ усулда ва ахмоқона тарзда амалга оширилган бу провокациянинг миси чиқди. Ўрамда Муродованинг бармоқ излари топилмади, пул эса ўқувчилар томонда, ўқитувчининг столидан узоқда ётган эди, боз устига, бундай шароитда пора бериш ҳолати ўта маъносиз эди. Бундан ташқари, белги қўйилган бешта купюрада қўпол хатога йўл қўйилган, унда “Ҳотамовага пора” деб ёзилган бўлиб, бу Муродованинг қизлик фамилияси эди.\nДунёдаги энг одил тергов ва суд\nАммо мазкур фактларга қарамай тергов бошланди, уни ҳам бир томонлама, нохолис олиб борилди. Барнонинг айтишича, терговчи Хуррамов унинг қўлига уриб, “пора олганингни ёз!” деб бақирган. Бу терговчининг бошлиғи, прокурор У.Сувонов бундан ҳам баттар экан. У ҳам Муродовадан фақат битта нарсани, “пора олдим” деган сўзларни ёзиб беришини талаб қилган. Бироқ Барно жиноятни бўйнига олмаслигини тушуниб етгач, уни сўкишга тушган. Ўзи эса ҳеч кимдан қўрқмаслигини, чунки “тепадагиларга пул узатиб туришини” пеш қилган.\nМуродова эксперт-криминалист Самад Чориев билан суҳбатдан сўнг, прокурор қаердан пул топиб, раҳбариятга узатишини тушунди. У Барнога очиқдан-очиқ: “Икки миллион сўм ($2000) берсангиз, қўйиб юборишади, бизда қонунлар ишламайди”, - деб айтди.\nБуни эшитган Муродова ғазабланиб, бундай ўзбошимчалик устидан шикоят қилишга ўтди. 2004 йилнинг ёзида Сурхондарё вилояти прокуратура бошлиқлари ва МХХга мурожаат қилди, Бош прокурор, Олий Мажлиснинг инсон ҳуқуқлари бўйича вакили ва ҳаттоки президент номига хат жўнатди. Аммо бундан ҳеч қандай наф бўлмади – унга ҳеч қандай жавоб ҳам келмади.\nБунинг ўрнига жиноий ишлар бўйича Қумқўрғон судида “порахўр” Муродова иши юзасидан суд бўлиб ўтди. Бу судда унинг айби исботланмаган ва барча гувоҳлар ўқитувчининг фойдасига кўрсатма берган бўлса ҳам, судья Э.Ҳамидов 2004 йилнинг 17 сентябрида барибир айблов ҳукмини эълон қилди.\nБарно айбланган Жиноят кодекси моддаси енгил бўлди – 214-модда, 1-қисм (мулкий манфаатдор бўлиш). Ҳукм ҳам енгил эди – шартли равишда бир йилга озодликдан маҳрум қилиш. Аммо шу билан бирга Муродовани коллеждан ҳайдаб, айблов ҳукми билан қишлоқдошлари орасида унинг номини қора қилишди. Муродова ҳеч қачон пора олмагани учун бундай вазият унинг нафсониятига тегди. Эри эса қонуний йўллар билан адолатга эриша олмагани учун ғазабдан қайнаб, кескин чоралар кўришга ҳам тайёр эди.\nБироқ мен “афғончи” ветеранни тинчлантириб, ўз ҳуқуқи учун радикал чоралардан кўра қонуний тарзда курашиш кўпроқ натижа бериши мумкинлигини айтдим. Бунда асосийси – таслим бўлмаслик, ҳақиқат учун қатъий курашиш. Бу масалада ЎМҲҲТГ қўлдан келганича ёрдам беришини ваъда бердим.\nМиқдордан сифат сари\nЭр-хотин менинг фикримни маъқуллашди ва дарҳол адолатсиз ҳукм устидан аппеляция шикоятини ёзишга тутинишди. Мен ҳам ўша куниёқ баёнот тарқатиш билан чекланмасдан, Муродовлар оиласига маслаҳат бериб бордим.\nАпелляция ҳам Барнонинг фойдасига ҳал бўлмади, аммо у аскардек чидамли экан. Юқори инстанцияларга шикоят ёзарди, улар эса янги суд жараёнларини белгиларди. Бу жараёнлар ҳам унинг фойдасига ҳал бўлмасди, аммо у яна шикоят ёзиб, яна суд ўтказилишини талаб қиларди. Натижада бу судлар Сурхондарёдан Қашқадарё вилоятига ўтказилди, бўлиб ўтган жараёнларнинг сони ҳам тўққизтага етди.\nТўққизтадан сўнг ишларнинг миқдори сифат сари ўзгара бошлади – қўшимча тергов ўтказиш учун иш Сурхондарё вилоятига юборилди. Жиноий ишни текширган прокуратура терговчиларининг вилоят коллегияси ҳам Жиноят-процессуал кодекси қўпол тарзда бузилгани ҳақида хулосага келди.\nМасалан, бир нечта суд жараёнида учинчи курс талабаси, “жабрланувчи” Жуманиёзова ўзининг Муродова устидан ёзган аризасини биринчи марта кўриб турганини айтди. Бу ариза ва ундаги имзо ўзиники эмаслигини, бу ариза компьютерда ёзилган бўлиб, ўзи компьютер ишлатишни билмаслигини маълум қилди.\nХолис гувоҳ Ю.Тўрабоевнинг учта (Сурхондарёнинг Шеробод, Денов ва Бандихон туманларидаги) суд жараёнида айтишича, Муродовани қўлга олиш акти уч марта қайта ёзилиб, ҳар гал унга янгидан имзо қўйишга мажбур қилишган.\nОхирги суд жараёнида исботланишича, бу актни ҳуқуқни муҳофаза қилиш органлари учинчи – “охирги” марта Тўрабоевнинг уйига бориб, имзолашга мажбур қилишган, унга ўқишга ҳам рухсат берилмаган ва киритилган ўзгаришлардан хабардор қилинмаган.\nТергов барибир нохолис ўтказилди…\nМуродовлар қўшимча терговнинг ўтказилиш тарзидан норози эди. Улар тергов бир томонлама, айбловга ён босган ҳолда ўтказилаётганлигини айтиб, бунга мисоллар келтиришди. Масалан, терговчилар Барно келтирган барча далил-исбот ва фактларни эътиборга олмадилар. Прокуратура ходимлари Муродованинг айбсизлигини исботловчи аудиоёзувни яширишди. Сўроқларни эса тунга яқин ўтказиб, ёлғон кўрсатма олиш мақсадида вояга етмаган гувоҳларни ҳақорат қилиб, таҳқирлашган...\n2006 йилнинг ноябрида Муродовлар менинг олдимга келиб, қўшимча тергов бир томонлама ўтказилаётганини айтишди. Мен бу ҳақда ЎМҲҲТГга ариза ёзиб, фактларни батафсил келтиришни маслаҳат бердим.\nБарно худди шундай қилди. Мен бу аризани навбатдаги баёнотимда эълон қилиб, “асосли жавоб олиш мақсадида” уни ташкилотимиз номидан расмий равишда президент Ислом Каримовга, Бош прокурорга, МХХ раисига, Олий суд раиси вазифасини бажарувчига ва Ўзбекистон Республикаси парламенти қошидаги Омбудсменга жўнатдим.\nҲуқуқ ҳимоячилари ўзини бахтиёр ҳис қилганида\nСўнгги 13 йил давомида Сурат Икромов юзлаб суд процессларини мониторинг қилди, минглаб одамларга адвокатлик ва юридик ёрдам кўрсатди. Ахборот агентликларига, элчихоналарга, халқаро ва республика ташкилотларига инсон ҳуқуқлари бузилиши ҳолатлари тўғрисида юборилган хабарномаларнинг сони бир минг сакккиз юзтадан ошиб кетди. Ҳуқуқ ҳимоячи ёзаётган китоб айнан шу хабарномалар асосида ётган воқеалар тафсилотлари шаклланмоқда.\nНатижада, коллеж ўқитувчисининг ўз номини оқлаш йўлидаги қатъийлиги муносиб равишда мукофотланди. Суд-ҳуқуқ тизимида қандайдир яхши деталь ишлаб кетди, бунинг натижасида 2006 йилнинг декабрида Қумқўрғон тумани прокурори Э.Намозов жиноят аломатлари топилмагани сабабли Барно Муродовага нисбатан жиноий иш тўхтатилгани ҳақида расман маълум қилди.\n2007 йилнинг 26 январида Сурхондарё вилояти прокуратурасидан яна битта хушхабар келди. Бош прокуратура ўқитувчининг оқланиши ҳақида ҳукм чиқарибди. У ўз ишига қайта тикланади, 33 ойлик ишсиз юрган даври учун маошини олади, бундан ташқари фуқаролик суди орқали маънавий зарар учун маблағ ундириши мумкин.\nУч кундан сўнг Сурхондарё вилояти прокуратурасидан яна битта хабар келди, бу ҳақиқий адолат тантанаси ҳақидаги мужда эди. Бу хатда прокурор ўринбосари Ф.Шаймановнинг Барно Муродовага билдиришича, “Қумқўрғон тумани прокуратурасининг (жиноят ишини сохталаштирган) ходимларига нисбатан тегишли чоралар кўрилади”.\nХудди шундай бўлди ҳам. Барно ўз ишига қайта тикланди, 33 ойлик маоши берилди, прокуратуранинг қўли эгри ходимлари жазоланди. Гидромелиорация коллежи директор Шукуров эгаллаб турган лавозимидан бўшатилди. Буниси ҳам майли, Барнонинг турмуш ўртоғи Анвар Муродовни Қумқўрғонда янги очилган Нефть-газ саноати коллежига директор этиб тайинлашди.\nБарно Муродова эса менга хат ёзди, ундаги баъзи сатрларни мен бу ҳикояни якунлаш учун ёзган хабаримда келтирдим: “Тергов ва суд пайтида биронта ҳам давлат муассасаси менга амалий ёрдам кўрсатмади, хўжакўрсинга ёзма жавоб беришди холос. Фақатгина ЎМҲҲТГ раиси Сурат Икромов тимсолида мен Ўзбекистон келажаги ва инсон ҳуқуқлари учун қайғурадиган, жабрланган кишиларга самимий ва беминнат ёрдам беришни истайдиган одамни кўрдим. Бизни яқинларимиз, танишлар, қариндошлар, қўшнилар ва маҳалла олдида юзимизни ёруғ қилишга амалий ёрдам берган ЎМҲҲТГ ходимларига Муродовлар оиласи ва уларнинг олтита фарзанди миннатдорчилик изҳор қилади”.\nБу хат мен учун энг қадрли хатлардан бири. Чунки ҳуқуқ ҳимоячи учун асосийси – одамларга ёрдам бериш. Айниқса, сенинг ёрдаминг билан шундай сезиларли натижага эришилса, бу ундан-да қувончли ҳодисадир. Қилаётган ишинг муҳим ва керакли эканидан қувончга тўлади киши.


Қўқонлик талабалар домлаларининг порахўр бўлиб кетганидан шикоят қиладилар.\nҚўқон Давлат педагогика институтининг Табииёт ва география факультети талабалари порахўрлик авж олганидан шикоят қилмоқда. Бу ҳақда Озодликка мактуб ёзган бир гуруҳ талабаларга кўра, дарсларда умуман қатнашмаган талабалар пора бериб сессияни ёпмоқда, факультет декани эса дарсни қолдирган талабалардан пул талаб қиляпти. Бироқ, Озодлик билан суҳбатда факультет декани талабалар иддаоларини инкор қилди.\nҚўқон Давлат педагогика институтининг Табииёт ва география факультети талабалари Озодликка ёзган мактубида факультетда порахўрлик авж олаётганидан шикоят қилган:\n“Факультетда бўлаётган ишларга очиқ кўз билан қараш қийин бўлиб қолди. Ўтган йилда декан бўлиб тайинланган Ваҳобжон Хўжаев порахўрликни авж олдираяпти. Журналда исми бор, лекин дарсларда умуман кўринмайдиган болалар пул билан сессияни ёпиб кетяпти. Декан дарсларни қолдирган талабалардан ҳам катта миқдорда пул ундиряпти. Бизнинг билишимизча факультетда дарсларни бесабаб қолдирган 100 нафарга яқин талаба, пора эвазига ҳайдалмасдан ўқишда қолган. Ўқиган ҳам, ўқимаган ҳам бир хил бўлиб қоляпти. Бу адолатсизликка барҳам беришда ёрдам беринг”, деб ёзади бир гуруҳ талабалар.\nОзодлик мухбири мактуб номи тилган олинган институт талабалари ва расмийлари билан боғланди. Озодлик хавфсизлик нуқтаи назаридан талабаларнинг исм-шарифларини ошкор этмайди.\nТабииёт ва география факультетининг биология йўналиши бўйича ўқиётган талаба баъзи курсдошлари дарсларда умуман кўринмаса-да, имтиҳонларни аъло баҳоларга “топшираётганини” айтади:\n- Бизнинг курсимизда ўзи эмас, пули ўқийдиган талабалар бор. Уларнинг фамилияси журналда борлигини биламиз. Баҳосини, стипендиясини олади, давоматда доим бор деб қайд этилади. Масалан, Нодир, Жаҳонгир, Саидхўжа деган талабалар умуман дарсларда кўринмайди. Улар ҳатто имтиҳонларга ҳам келмайди, лекин курсдан курсга ўтаверади. Шулардан биттаси, яъни баъзан кўришиб турадиган курсдошимнинг айтишича, у факультет декани Ваҳобжон Хўжаевга ҳар ярим йилда дарсларга келмагани учун 600 доллар, имтиҳонлар учун 200 доллар берар экан, дейди талаба.\nУнинг айтишича, факультет декани дарсларни сабабли қолдирган талабалардан ҳам пул ундиради:\n- Бир курсдошимиз сентябрь ойида фарзандли бўлгани учун 90 соат дарс қолдирган эди. Уни ҳам декан чақириб 200 минг сўм бермаса ўқишдан ҳайдалишини айтибди. Уйидагилари қўрққанидан бу пулни беришибди. Бизнинг аниқлашимизча, дарсларни қолдирган 100га яқин талабалар пул бериб ҳайдалишдан қутулиб қолган, дейди талаба.\nТабииёт ва география факультетида ўқийдиган бошқа бир талаба ҳам, факультет деканининг талабаларни қўрқитиб пора олишидан шикоят қилди:\n- Бир курсдош дўстим касал бўлиб, 72 соат дарс қолдирди. У туман касалхонасида ётганлиги ҳақида справка келтирди. Лекин декан, “бу бўлмайди, бориб ўзимизни поликлиникадан справка олиб кел”, деди. У бу ҳужжатни ҳам олиб келди. Лекин декан ўшани ҳам тан олмади ва 200 минг сўм бермасанг ўқишдан ҳайдаласан, деди. Курсдошим мажбур бўлиб пулни берди. Декан бундан жуда бойиб кетган. Ҳар куни ҳар хил мошинада келади. Ҳеч кимни менсимай қўйган, ўзини шоҳ деб билади, дейди талаба.\nУнинг айтишича, факультетда пора бермасдан яхши баҳо олишнинг имкони бўлмай қолган:\n- Кимё кафедраси мудири талабалардан “3” баҳо учун 100 минг сўм, “4” баҳо учун 150 минг сўмдан пул йиғяпти. Бу супер ставка. Биология ўқитувчимиз эса “3” баҳо учун 100 кўкидан сўраяпти, 50га ҳам кўнмади. Биз асосан биология йўналишида ўқиётган талабалар хусусида шундай маълумотга эгамиз, аслида порахўр домлалар жуда кўп, дейди талабалардан бири.\nТалабалар факультет декани Ваҳобжон Хўжаев илгари порахўрликда айбланиб судланган бўлса ҳам, бугун раҳбарлик лавозимида ишлаётганини ҳам иддао қилди.\nОзодлик талабаларнинг бу ва бошқа иддаоларига жавоб олиш мақсадида, Қўқон Давлат педагогика институти Табииёт ва география факультети декани Ваҳобжон Хўжаев билан боғланди. Деканнинг Озодликка айтишича, талабаларнинг иддаосида асос йўқ:\n- Йўқ, йўқ, бу нотўғри гап. Энди дарсларга кам келадиган болалар бор, лекин бутунлай келмайдиган талабалар бизда йўқ. Мен факультетда давомат бўлишини таъминлашга ҳаракат қиляпман, пахтага нега чиқмадинг деб қаттиқ теккан бўлсам, шунақа гап-сўз қилишаётгандирда. Дарсга келмаганларнинг кўпчилигига ҳайфсан берганман, яна шундай қилса ҳайдалади. Талабалар ёзган исмлар ичида ана шундай ҳайфсан олганлар бор. Ҳеч кимдан бир сўм пора олганим йўқ, бу бари ёлғон, дейди Ваҳобжон Хўжаев.\nФакультет декани унинг устидан илгари жиноят иши қўзғатилганини рад этмас экан, суддан оқланиб чиққанини айтади:\n- Репетиторлик мактабим бор эди. Болаларни алдаб ўқитиб, пулини олади деб туҳмат қилишганди. Лекин мен оқланиб чиқдим ва ишимга қайта тикландим. Ҳозир ҳам репетиторлик қиламан, 50-60 бола ўқитаман, бир ойда беш миллион сўм топаман. Оилада битта ўғилман, отамдан тўртта мошин мерос қолган. Мен пулларимни ҳалол йўл билан топганман, дейди факультет декани Ваҳобжон Хўжаев.\nҚўқон Давлат педагогика институтининг ўқув ишлари бўйича проректори Ҳакимжон Хонбобоев Озодлик билан суҳбатда, талабалар иддаолари юзасидан текширув ўтказишини билдирди:\n- Ваҳобжон Хўжаев декан вазифасини ижро этувчи бўлиб ишлаяптилар, ҳали вазирлик тасдиқлагани йўқ. Бугун шу факультетда бўлиб, талабалар билан гаплашган эдим. Ҳеч қандай муаммолар йўқ дейилди. Агар шунақа ҳолат бўлган бўлса, бу факт билан бир шуғулланиб, текшириб кўрамиз, дейди проректор Ҳакимжон Хонбобоев.


Ўзбекистон: касаба уюшмасидан наф борми? - BBC O'zbek\nЎзбекистон: касаба уюшмасидан наф борми?\nЎзбекистондаги кўп сондаги давлат ва нодавлат секторларининг ходимлари ўз ихтиёрларига қарши пахта йиғим-теримига сафарбар этилган шу кунларда оддий ишчи-хизматчилар ҳуқуқларини ҳимоя қилиш ташкилотлари қонунга зид амалларнинг олдини олиш йўлида ҳеч нарса қилмаяптилар.\nБунинг устига, маҳаллий фаоллар тарқатаётган хабарларга кўра, сўнгги уч йил давомида кузатилмаган мажбурий болалар меҳнати ҳолатлари 2016 йилги пахта терими мавсумида учраган.\nПахта терими бошланиши олдидан Ўзбекистон Касаба уюшмалари федерацияси ўзбекистонликларнинг ҳуқуқларини ҳимоя қилиш мақсади кўзланган амалиётга қўл урган.\nКимки ўз ихтиёрига қарши пахта теримига чиқишга мажбур этиладиган бўлса, мобил телефонидан 1092 рақамига қўнғироқ қилиб, ушбу қонунсизлик устидан Касаба уюшмалари федерациясига шикоят этишни маслаҳат берган.\nБундай маслаҳатларни инсонлар SMS-хабар сифатида олганлар.\nАйни пайтда Меҳнат вазирлиги ҳам ўзининг расмий веб-саҳифасида болалар ва катталарнинг мажбурий меҳнати тақиқлангани ҳақидаги баёнотни эълон қилди.\n"Вояга етмаганларни пахта теримига жалб этиш ва мажбурий меҳнат тақиқланади!" деб номланган Меҳнат вазирлиги сайтидаги хабар.\nМеҳнат вазирлиги Ўзбекистон Халқаро Меҳнат Ташкилотининг "Мажбурий меҳнат тўғрисида"ги, "Мажбурий меҳнатни тугатиш тўғрисида"ги, "Энг кичик ёш тўғрисида"ги, "Болалар меҳнатининг энг ёмон шакллари тўғрисида"ги конвенцияларини ратификация қилганини эслатган.\n"Мазкур конвенциялар нормаларига мувофиқ, миллий қонунчилигимизда ўн саккиз ёшга тўлмаган шахслар меҳнатидан мазкур тоифа ходимларининг соғлиғига зиён етказиши мумкин бўлган ишларда фойдаланиш, шунингдек меҳнатга маъмурий тарзда мажбурлаш тақиқланган", дейилади Ўзбекистон Меҳнат вазирлиги хабарида.\nКасаба уюшмалари федерацияси ва Меҳнат вазирлигининг ушбу чиқишларига қарамасдан, мамлакатнинг барча вилоятларида иқтисодиётнинг давлат ва нодавлат секторларида банд бўлган инсонлар маҳаллий ҳокимиятлар томонидан мажбурий пахта теримига олиб чиқилмоқдалар, акс ҳолда турли жазоларга дуч келишлари мумкинлиги ҳақида огоҳлантирилмоқдалар.\nТошкент вилояти далаларига олиб чиқилган пойтахтдаги ташкилотлардан бирининг ходими айтишича, далада пахта йўқ.\nБироқ ҳар бир кишидан бир кунда 70 килограмм пахта териб топширишни талаб қилмоқдалар.\nУ ерда 1 килограмм пахта учун ҳақ 650 сўм экани айтилган.\nПахтага мажбурланган инсонлардан далада фотосурат олишни тақиқлаганлар.\nРўйхатдан ўтмаган Ўзбекистон Инсон ҳуқуқлари ҳимоячилари Алянси хабар қилишича, Қорақалпоғистоннинг Элликқалъа туманидаги 61-мактабнинг 8-синф ўқувчилари пахта теришга мажбур этилганлар.\nАлянс далага қувилган болалар орасида 8-синфдан кичик синф ўқувчилар борлигини ҳам хабар қилган.\nЎзбекистонлик фаоллар Меҳнат вазирлиги ва касаба уюшмалари федерациясининг ишонч телефонларига қўнғироқ қилишган, бироқ ҳеч ким билан боғланишга муваффақ бўла олмаганлар.


ЎХҲ Муассислар Мажлисининг Халқаро Жамоатчиликка Мурожаати « O'zbekiston ERK Demokratik Partiyasi\nДиктатор Каримов ғайри инсоний режимининг ўз фуқароларига қарши олиб бораётган репрессив сиёсати ЎХҲнинг 2-қурултойи арафасида ва ундан кейин янада авжига чиқди. Ҳозирги кунда ЎХҲга аъзоликда ва варақа тарқатганликда айбланиб Абдурасул Мамараҳимов, Жамолиддин Абдураҳмонов ва Иброҳим Мирзажоновлар МХХ ертўласида қийноққа солиниб, сўроққа тутилаяпти.\n07 July 2012 - 7:39\n2011 йил 19 декабрда Фазлиддин Зайниддинов исмли талаба йигит ЎХҲ варақаларини тарқатганликда айбланиб ҳибсга олинганди. Маълум бўлишича, ҳеч бир асоссиз унга 10 йил қамоқ жазоси берилган.\nШунингдек, куни кеча ЎХҲнинг 2-қурултойида иштирок этган “Нажот” инсон ҳуқуқлари ташкилоти раиси Ҳайитбой Ёқубов, “Озод деҳқонлар” партияси собиқ раисаси Нигора Ҳидоятова ва бошқалар терговга чақирилаяпти. Биз Каримов режимининг бу ҳатти-ҳаракатларини Ўзбекистон Республикаси Конституциясига ва Ўзбекистон ратификация қилган қатор халқаро қонун нормаларига зид, деб ҳисоблаймиз.\nЎХҲ Муассислар Мажлиси БМТ ва Оврупо Иттифоқи раҳбариятини, инсон ҳуқуқларини ҳимоя қилувчи халқаро ташкилотларни, И.Каримов режимининг инсон ҳуқуқларини вахшийларча топтаб, бегунох инсонларни қийноққа солишига бефарқ қарамасликка чақиради.\n6 июль 2012 йил.


Алламжоновнинг “севимли болалари”\nАхборот ва оммавий коммуникациялар агентлиги раҳбари Комил Алламжонов 15 май куни фейсбук саҳифасида айрим сайтлардан тўсиқлар олингани иддаоси ортидан яна бир баёнот қолдирди.\n“Ўзбекистон — ҳаққоний, холис, халқаро журналистик этика асосида иш олиб борадиган ҳар қандай хорижий оммавий ахборот воситаларига ишлаш учун зарур шароит яратиб, уларни ҳар томонлама қўллаб-қувватлайди”, дея ёзди, жумладан, Алламжонов ўз баёнотида.\nБундан аввал, 10 май куни фейсбук саҳифасида у шу пайтгача блокланган айрим мустақил сайтларидан тўсиқ олинганини эълон қилган эди.\nАммо “Элтуз” ва “Озодлик” сайти бу рўйхатда йўқ.\nАлламжонов ўз баёнотида чет эл матбуотини “тасдиқланмаган ва ёлғон ахборотлардан фойдаланмаслик, шунингдек, асосланмаган миш-миш ва гумонларни тарқатмасликка” чақирди, сайтларнинг тўсилишини “техник камчилик”ка йўйди.\nБу билан ҳукумат мулозими шу пайтгача мустақил сайтлар расман тўсиб келинганини эътироф этди. Айни пайтда айнан қайси сайтлардан тўсиқ олиб ташланмагани ҳам кўзга чалиниб қолди.\n“Ўзбекистон ҳақида энг муҳим ахборотларни берувчи “Озодлик”, “Eltuz.com” сайтлари ва Ўзбекистон-Германия инсон ҳуқуқлари форуми сайтлари билан боғлиқ “техник” муаммолар ҳамон сақланиб қолмоқда”, дея ёзди бу ҳақда таҳлилчи Алишер Илҳомов.\n“Шу йўсин журналистик жамоа иккига ажратилди. Агар омадлилар “омади келмаганлар” ҳақида ёзмаса ёки “омадсизлар” рўйхатга киришни истаб танқидни тўхтатишса, бу сиёсат 100 фоиз иш беради”, дея ёзди Илҳомов.\nШу билан бирга, таҳлилчи юқоридаги фаразни четга суриб, бу шартга кўниб ишлашдан наф йўқлиги, шусиз ҳам ўқувчилар керакли нашрларга VPN орқали бемалол кира олишлари мумкинлигини писанда қилади.\ndata-title="Алламжоновнинг “севимли болалари”" data-description="<!-- wp:paragraph --> <p>Ахборот ва оммавий коммуникациялар агентлиги раҳбари Комил Алламжонов 15 май куни фейсбук саҳифасида айрим сайтлардан тўсиқлар олингани ..." data-image="https://eltuz.com/wp-content/uploads/2019/05/rasm42514.jpg" data-url="https://eltuz.com/satira/210390/" data-services="facebook,odnoklassniki,twitter,telegram" data-counter="ig">\nЎзбек ҳакамини “эшакнинг ўғли” деган рус шарҳловчисини сўкиш урф бўлди\nРоссиялик футбол шарҳловчиси Василий Уткин Аргентина-Хорватия ўйини пайтида халқаро нуфузи баланд бўлган ўзбекистонлик рефери Равшан Эрматовни “эшакнинг ўғли” дея ...\nCтокголмда машинани оломон устига ҳайдаган кишининг ўзбек экани гумон қилинмоқда\nСтокголмдаги теракт бўйича Ўзбекистон ватандоши ушланган. Фото: Aftonbladet.se Бу ҳақда ëзган, Швециядаги нуфузли Aftonbladet нашрига кўра, 7 апрел куни ...


Ҳаял-қызлар ушын диний-мәрипий телеграмм каналы иске түсти\nѲзбекстан мусылманлары басқармасы басламасы менен muslim.uz сайты қатарында ҳаяллар ушын расмий диний-мәрипий телеграмм каналы ѳз жумысын баслады. Онда ҳаял-қызларға керекли болған шарий мәселелер, салыҳ ҳаяллар ѳмири, шаңарақ мүнәсибетлери, перзент тәрбиясы ҳаққында мақалалар ҳәм де турмыста зәрүр болған мәселелерге психолог мәсләҳәтлери берилип барылады.\nҚураны кәримниң дәслепки сүрелеринен бирин «Ниса» — «Ҳаяллар» деп аталыўы Ислам дининде ҳаял-қызлардың ҳуқықларының итибары жоқары екенлигине дәлил.\nЕгер ҳаял адам ѳмирде мәнәўий жақтан саламат болса, жәмийет беккем болады. Себеби, перзенлер аналар себепли дүньяға келеди ҳәм басланғыш тәлим-тәрбияны аналардан алады. Солай екен, келешек әўладлардың баркамал болыўы ҳаяллардың қаншелли мәрипатлы болыўына ҳәр тәреплеме байланыслы.\nУлама Абдулҳамид ибн Бодиситиң «Егер ул балаға тәлим берсең, бир шахсқа тәлим берген боласаң. Егер қыз балаға тәлим берсең, пүткил дүньяға тәлим берген боласаң», деген ҳикметинде жүдә үлкен мәни жәмленген.\nЖаңа телеграмм каналына Аллаҳ тааладан жетискенликлер тилеймиз.


Аҳоли турмушини яхшилаш бўйича туман ҳокимлари фаоллик кўрсатмоқда\nЧирчиқ шаҳар ҳокими, биринчи сектор раҳбари С.Юсупов, Маҳалла ва оилани қўллаб-қувватлаш бўлими ходимлари, маҳалла раислари ҳамда ўринбосарлари иштирокида йиғилиш ўтказилди.\nМутасаддилар томонидан жойларда «Янги услубдаги иш тизими»ни ташкил этиш бўйича аниқ топшириқ ва вазифалар белгилаб берилди. Хусусан, уй шароитида даволанаётган ҳамда «темир дафтар» рўйхатига тушган фуқаролар ҳолидан мунтазам хабар олиш, эҳтиёж туғилганда уларни керакли дори-дармон воситалари, озиқ-овқат маҳсулотлари билан таъминлаш кераклиги белгилаб олинди. Шу билан бирга, чет давлатдан қайтган мигрантларнинг ҳолидан хабар олиш, бандлигини таъминлаш, ҳудуддаги хотин-қизлар ва ёшларни касбга йўналтириш масалалари муҳокама қилинди.\nШунингдек, Янгийўл тумани ҳокими У.Ёлғошев раҳбарлигида яқинлашиб келаётган пахта мавсумига тайёргарлик ишлари бўйича «Янгийўл агрокимё» масъулияти чекланган жамиятида йиғилиш ўтказилди.\nТадбирда туман қишлоқ ва сув хўжалиги бўлими ходимлари, қишлоқ хўжалиги корхоналари раҳбарлари ва фермерлари иштирок этди.\nДастлаб ғўзаларни агротехника қоидалари асосида парваришлаш, дефоляция ишларини сифатли ўтказиш тўғрисида мутахассислар томонидан тушунтириш ишлари олиб борилди.\nМаълумотларга кўра, ҳозирга қадар 40 фоиз пахта теримида иштирок этадиган тиркамалар ва тракторлар соз ҳолатга келтирилган. Қолган тиркама ва тракторларни ҳам таъмирлаб, марказлашган холда йиғиш чоралари кўрилмоқда.\nТуман ҳокими пахта йиғим-терим мавсумини уюшқоқлик билан ўтказиш, карантин шароитида ишсиз аҳоли қатламининг бандлигини таъминлашни таъкидлади. Бунинг учун вақтинча ишсиз фуқароларни йиғим-теримга жалб қилиш орқали уларнинг моддий таъминотини таъминлаш, ихтиёрий теримчилар рўйхатини шакллантириш, фермер хўжаликлари ва теримчилар ўртасида меҳнат шартномаларини тузиш бўйича топшириқ берилди.\nЧиноз тумани ҳокими А.Мадиев сектор раҳбарлари ва корхона-ташкилот бошлиқлари маҳаллаларда бўлиб, фуқаролар билан мулоқoт ўтказди.\nКарантин талабларига қатъий риоя қилинган ҳолда ташкил этилган йиғилишларда мамлакатимиз миллий бойлиги бўлган пахта йиғим-терими мавсуми бошланиш арафасида экани, терим давомида ҳар бир оила бир ойда 8-10 миллион сўмгача пул топиш имконияти борлиги ҳамда теримчиларга яратиладиган шароитлар ҳақида батафсил маълумот берилди.\nШунингдек, барча юмушларни бажаришда фуқаролар карантин талабларига қатъий риоя қилиши тушунтирилди.


Ўзбекистонда ҳунармандларга имтиёзли кредитлар ажратилади – Kommers.uz\nИқтисодиёт\t19:10 | 6.1.22\nЎзбекистонда ҳунармандларга имтиёзли кредитлар ажратилади\nПрезидент қарори билан 2022 йилда 500 млрд сўм ҳунармандчилик лойиҳаларини молиялаштиришга йўналтирилади.\nЎзбекистонда ҳунармандчилик билан шуғулланувчи фуқароларга имтиёзли кредитлар ажратилади. Бу ҳақда Адлия вазирлигининг Huquqiy axborot канали хабар берди.\nМаълум қилинишича, «Ҳунармандчилик фаолиятини қўллаб-қувватлаш тизимини янада такомиллаштириш чора-тадбирлари тўғрисида»ги Президент қарори қабул қилинган. Қарорга кўра, 2022 йилда оилавий тадбиркорликни ривожлантириш дастурлари доирасида ажратилаётган маблағларнинг 500 миллиард сўми ҳунармандчилик лойиҳаларини молиялаштиришга йўналтирилади.\nШунингдек, имтиёзли кредитлар ҳунармандчилик лойиҳаларини амалга ошириш учун 6 ойгача имтиёзли давр билан 225 миллион сўмгача оилавий тадбиркорликни ривожлантириш дастурлари доирасида кўзда тутилган шартларда ажратилади. Имтиёзли кредитлар ҳунарманднинг талаби бўйича нақд пул олиш имконияти билан тақдим этилади.\nБундан ташқари, имтиёзли кредит ажратиш бўйича oilakredit.uz электрон платформасида ҳунармандларни онлайн навбатга қўйиш ва уларнинг лойиҳаларини кредитлаш учун алоҳида бўлим ишга туширилади.\nШу билан бирга, 2022 йилдан бошлаб:\n«уста-шогирд» анъаналари асосида ёшларга ҳунар ўргатаётган ҳунармандларга — шогирдлар тайёрлаши, зарур хомашё сотиб олиши ва шогирдларни иш ҳақи билан таъминлаши учун 6 ой давомида ҳар ойда БХМнинг 2 бараваридан кам бўлмаган миқдорда;\nшогирдларга – мустақил фаолиятини бошлаши учун зарур асбоб-ускуна ва жиҳозларни сотиб олиши, шунингдек, усталарга — интернет сайтларини ташкил этиш, ўз маҳсулотларини жаҳон электрон савдо майдончаларига чиқариш ва реклама харажатларининг 50 фоизи, бироқ БҲМнинг 25 баравари миқдоридан ошмайдиган қисмига субсидиялар ажратиш тартиби жорий этилади.\nБунда, субсидия ажратиладиган ҳунармандлар ва шогирдлар ҳисоби «Ҳунарманд» уюшмаси томонидан юритилиб, Маҳаллабай ишлаш ва тадбиркорликни ривожлантириш агентлигининг «Онлайн маҳалла» электрон платформаси билан интеграция қилинади.\nШунингдек, 2022 йилдан «Ҳунарманд» уюшмаси аъзолари учун фаолият юритиш жойидан қатъи назар, коммунал инфратузилма хизматлари ҳақини тўлаш аҳоли учун белгиланган тарифлар бўйича ва шартлар асосида амалга оширилади.\nАввалроқ Ўзбекистонда мева-сабзавотчилик билан шуғулланувчиларга имтиёзли кредитлар берилиши хабар қилинганди. Шунингдек, Ўзбекистонда оилавий тадбиркорлик учун йиллик 14 фоиз ставкада кредитлар ажратилиши ҳақида хабар берилди.


Kambag`allik - DAVOLASH\nАвтор Davo На чтение 3 мин Просмотров 132 Опубликовано 18.09.2017\nKambag`allik Бизнинг одатларимиз жисмоний ва емосионал ҳолатларимизга та`сир қилиб, қарийб ҳаракатларимизни дастурлаб беради ҳамда ҳаётимизга та`сир ко`рсатади. Улар орасида ҳаётимиздан олиб ташлашимиз керак бо`лганлари бор.\n1. О`зингизга ачиниш одати\nКамбаг`аллик одати о`зига ва омадсиз тақдирига ҳаддан ортиқ ачинишдан келиб чиқади. Қоматингиз, даромадларингиз, ма`лумотингиз, уйингиз, об-ҳаво, супермаркетдаги сотувчининг ёқмаслиги — буларнинг барчаси о`зингизнинг омадсизлигингизга ачиниш учун сабаб бо`лиши мумкин.\nО`зига ачинишни о`рганиб қоладиган одам атрофдагиларга ҳамдарддлик ҳиссини ё`қотади. Бечора бо`лиш осон, аммо барчаси учун меҳнат қилиш керак. Бундайлардан доимий равишда қочишади. Унинг алоқалари камаяди. О`зига ачиниш — бу кам маошли иш ва оддий яшашга еришишнинг енг яхши усули.\n2. Ҳамма нарсада пулни тежаш\nАгар до`конга киришингиз билан чегирмали нарсаларни излаётган бо`лсангиз, ҳеч қачон ҳеч кимга қарз бермасангиз, офисиантларга чой-чақа ташламасангиз ва ҳамкасбларингиз сиздан кам ишлаб ко`проқ ҳақ оляпти деб ҳисобласангиз, демак камбаг`аллик одати сизга сингиб бо`лган.\nАналитикларнинг фикрича, ҳаддан отиқ тежамкорлик,одамнинг даромад ва ҳаражатлари о`ртасида мутаносиблик ё`қлигидадир. Бой одам ҳар бир нарса учун ҳаққоний нарх то`лайди. Бундан ташқари ҳамманинг меҳнатига яраша ҳақ ҳам беришга тайёр.\n3. Ҳамма нарсани пулга чақиш\nФақат камбаг`алликка дастурланган одамларгина фақат яхши маош билан бахтли бо`лиш мумкин деб санашади. Қиммат кийим, машина, уйсиз еса бахтга еришиш қийин деб о`йлашади.Бой одамлар еса севги ва до`стликни енг қимматбаҳо нарса деб санашади.\n4. Пул тугаётганда саросимага тушиш одати\nИшда сизни қисқартиришларини билганингиздан со`нг саросимага тушишингиз бу ички камбаг`аллик дастури лейилади. Бой одамларда пул тенги ё`қ бирлик емас: бугун улар бор ертага еса ё`қ.\n5. Топганингдан ко`проқ сарфлаш одати\nСиз иккита ишда ишлаяпсиз, аммо барбир пулингиз етмаяпти? Ниманидир о`згартириш вақти келди! Ҳаражатларни ко`риб чиқинг.\n6. Яхши ко`рмаган ишингиз билан шуг`улланиш одати\nМен бо`лмасам, яна ким? Руҳшуносларнинг айтишича, ҳаётда ёқтирмаган иши билан шуг`улланувчилар камбаг`алликка тайёр одамлар саналади. Бунга сабаб еса ёқтирмаган ишини қилишга ундовчи ҳислар. Бу одатдан воз кечинг, о`зингиз ёқтирадиган иш билан шуг`улланинг. Фақат шу ё`л билан омадга еришасиз.\n7. Қариндошлардан узоқда юриш одати\nЕтти пушти бойларнинг енг е`зозланадиган қадрияти бу оиласидир. Аҳир айнан шу ерда ҳар қандай шароитда ҳам ҳаловат топиш мумкин.


Журналистга алам қилади - blog.xabar.uz\nЖурналистга алам қилади\nБугунги журналистика, бугунги блогерларга реал танқид учун нореал таҳдидлар ҳақида.\n“Ўзбекистонда интернет журналистикасининг аҳволи қандай?” мақоласини ўқиб...\nСаноқли сайтлардан ташқари Ўзбекистонда фаолият олиб бораётган аксарият интернет нашрлар сайт шаклидаги блог-копирайтерларга айланиб қолган. Масалан, бир кун ичида Ўзбекистон ва жаҳонда содир бўлган ўн бешта воқелик бир нечта нашрларнинг меҳнати билан виртуалда юз очса, қолган ўнлаб бошқа сайтларда ҳам айнан шу хабарлар “айланмоқда”. Ҳатто ҳозир ана шу кўчириб босиш ишларини ҳам сайт дастурининг ўзига автоматлаштириш юртимизга кириб келганига анча бўлди. Бир мутахассис танишим яхшигина хизмат ҳақи эвазига менга ҳам шундай дастурни таклиф қилганди. Бир неча кун меҳнат қилиб, изланиб ёзган мақолангиз сайтингизга қўйишингиз биланоқ компьютер дастурчиларининг яратган “бебаҳо ғоя”лари орқали автоматик тарзда қайсидир бошқа сайтда намоён бўлса, журналистга алам қилади-да...\n3.5 Charos Omonova 26/04/2018\n4 Muhammad Usmonov 26/04/2018\n3 Odina Abdullayeva 26/04/2018


Туркиядан Ўзбекистонга инсонпарварлик кўмаги келди. Қутилар устига Мавлоно Румийнинг байти битилган... - xabar.uz\nТуркиядан Ўзбекистонга инсонпарварлик кўмаги келди. Қутилар...\n31.07.2020 11:51 0 3046\nҚурбон ҳайитининг биринчи куни Тошкентга Туркиядан 12,5 тонна инсонпарварлик ёрдами етиб келди. Бу ҳақда Туркиянинг Ўзбекистондаги элчихонаси хабар беради.\nИкки мамлакат ҳукуматлари ўртасида имзоланган соғлиқни сақлашга доир битим доирасида юборилган инсонпарварлик кўмаги COVID-19 эпидемиясига қарши курашда Ўзбекистон тиббиёт ходимлари ишлатиши кўзда тутилган тиббий ҳимоя ашёлари ҳамда дори-дармонлардан иборат. Қардош ўлкадан, жумладан, 50 минг дона N-95 ниқоб, 200 минг дона жарроҳлик ниқоби, 40 минг дона комбинезон, 5 минг дона юзни тўлиқ тўсувчи ниқоб ва COVID-19ни даволашда қўлланадиган дори воситалари жўнатилган.\nСоғлиқни сақлаш вазирлиги томонидан тайёрланган ва миллий мудофаа вазирлиги томонидан етказиб берилган тиббий ёрдамни Туркиянинг Тошкентдаги элчихонаси ҳарбий атташеси, полковник Мустафа Балўғлу ва элчихона масъуллари кутиб олди. Ўз навбатида, Ўзбекистон соғлиқни сақлаш вазирлиги масъуллари мураккаб паллада қўллагани учун қардош халқ вакилларига миннатдорлик билдирди.\nИкки давлат байроқлари туширилган қутилар устида Мавлоно Жалолиддин Румийнинг турк ва ўзбек тилида\n«Келса маъюслик, кейин умид келур,\nКеча кечгай, ортидин хуршид келур»\nбайти битилгани ҳам рамзий маънога эга.\nТуркиянинг юртимиздаги фавқулодда ва мухтор элчиси Меҳмет Сурайё Эр Ўзбекистон билан мустаҳкам қардошлик ришталарига таянувчи стратегик шериклик муносабатларида соғлиқни сақлаш соҳаси муҳим ўрин тутиши, бу бу борадаги кўмак ўн йиллардан буён давом этаётганини қайд этди. Элчига кўра, ҳайитнинг илк тонгида Тошкентга етиб келган навбатдаги ёрдам ҳам турк халқининг ўзбек қардошлари билан ўрнатган кўнгил кўпригининг бир акси саналади. Элчи туркий халқларнинг муштарак маънавий ёдгорлиги – «Қўрқут ота китоби»дан «Яхши кунда чақирилганида, ёмон кунда эса чақирилмай туриб келган дўст – яхши дўстдир» ҳикматини ёдга олган.\nЭслатиб ўтамиз, бу COVID-19 пандемияси бошлангандан бери Туркия Ўзбекистонга кўрсатган иккинчи ёрдамдир. Жорий йил май ойида қардош ўлка 50 дона сунъий нафас олдириш жиҳози юборган эди.\nЎзбекистон Туркия инсонпарварлик ёрдами


Ташқи рекламаларимизга эътибор-ўзлигимизга эътибордир! » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Ташқи рекламаларимизга эътибор-ўзлигимизга эътибордир!\nТашқи рекламаларимизга эътибор-ўзлигимизга эътибордир!\nРеспублика маънавият ва маърифат маркази шаҳар бўлими раҳбари Б. Олимов ҳамда давлат тили масалалари бўйича ҳоким маслаҳатчиси С. Самандарова ҳамроҳлигида Урганч шаҳридаги ташқи реклама баннерларининг ҳолатини ўрганиш бўйича рейд ўтказилди. Эскирган, яроқсиз ҳолатдаги баннерлар тадбиркорлик субъектлари томонидан олиб ташланди, баъзилари эса янгиланди.\nЮртимиз ривожига муносиб ҳисса қўшаётган азиз тадбиркорлар! Сизнинг меҳнатингизни жуда қадрлаймиз. Фаолиятингизнинг муҳим воситаси бўлган ташқи реклама борасида эътиборли бўлишимиз - барчамизнинг бурчимиздир.\nЗеро, ташқи ёзувларда бизнинг ўзлигимиз ҳам намоён бўлади.


Амирконча махарабозликларнинг навбатдагиси: Трамп СNN телеканалини, СNN эса Трампни - АҚШни дунёга яхши қилиб кўрсатолмасликда айблади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n09:23 - Амирконча махарабозликларнинг навбатдагиси: Трамп СNN телеканалини, СNN эса Трампни - АҚШни дунёга яхши қилиб кўрсатолмасликда айблади\nАввалари ҳам кўп марта урғулаганимиздек, ўтган йилги президентлик сайлови кампанияси даврида АҚШнинг сал кам ҳамма асосий оммавий ахборот воситалари, уларнинг ичида машҳур СNN телеканали ҳам бор, Ҳиллар Клинтонни қўллаб қувватладилар. Аммо, “Ҳаракат” аввалдан башорат қилганидек, Доналд Трамп ғалаба қозонди. Алам ичида қолган ўша ахборот воситалари ҳар ерда Доналд Трампнинг тирноғи остидан кир қидириш, уни ўз вазифасини яхши бажармаётган президент қилиб кўрсатиш билан оворалар.\nДоналд Трамп СNN телеканали, Вашингтон Пост газетаси каби бир қатор энг машҳур ахборот воситаларини тўғридан-тўғри ёлғон хабар тарқатишда ҳам айблади.\nКеча СNN телеканали Давлат Департаменти (Ташқи Ишлар Вазирлиги) ичидаги ўз манбаларига асосланиб, Доналд Трамп ва Давлат Котиби Рекс Тиллерсон ўртасидаги муносабатлар ёмонлашиб бораётганинг гўёки яна бир мисолини хабар қилди. Нимамиш, Ҳиндистондаги қандайдир юксак даражали учрашувга кетаётган АҚШ делегациясига Доналд Трамп ўз қизи, айни пайтда маош олмасдан ўзининг ёрдамчиси вазифасини бажарувчи Иванка Трампни тайинлаганидан норози бўлган Рекс Тиллерсон бу делегация таркибига вазирликнинг обрўли хизматчиларини киритмаган эмиш.\nДарғазаб бўлган Донад Трамп дарҳол Твиттер орқали СNN телеканалини чет элларда АҚШ ҳақида яхши таасурот қилдирмайдиган хабарлар тарқатишда айблаб, мамлакат ичида энг популяр телеканал Fox News эканлигини айтди. Вақти келгани учун эслатиш керакки, Fox News телеканали АҚШдаги Исроил лоббисиники эканлиги иддао этилади.\nСNN ҳам дарҳол Твиттер орқали жавоб берди: “АҚШни дунёга яхши ёки ёмон танитиш СNNнинг иши эмас. Бу Сизнинг ишингиз. Бизнинг ишимиз – ҳақиқий хабар тарқатишдир”.


Кафедра мудири: АДАБИЁТ ҲАМ ФАНМИ?!. - zarnews.uz\nКафедра мудири: АДАБИЁТ ҲАМ ФАНМИ?!.\nИлмли, зиёли инсонларнинг барчаси бирдай қалби гўзал, хулқи хуш, иймон-диёнатли бўлади, деб ўйлардим. Чунки дунёда бирор бир илм йўқки, ёмонликни, ёвузликни ўрганишни ўз олдига мақсад қилиб қўйган бўлса...\nҚолаверса, бундай хулосага келишимга олий ўқув даргоҳида таълим берган барча устозларим сабабчи бўлишган.\nПойтахтда докторантура босқичидаги таҳсилим ниҳоясига етмай, тақдир тақозоси билан Самарқандга кўчиб келдим. Кетма-кет бола тарбияси учун таътиллар билан бўлиб, илмий ишимга ҳам қўл тегмай, анча пайт чалалигича навбат кутиб ётди. Бироқ илмий иш қилишга бўлган иштиёқ бир лаҳза бўлса-да, мени тарк этгани йўқ. Йиллаб миямда чарх ураётган фикрларни жамлаб, муайян бир тизимга солиб, юзага чиқариш истаги тинчлик бермай бошлади. Ниятим мақсадга айланди. Уни амалга оширишим керак эди. Шу ниятда нуфузли илм даргоҳларидан бирига мадад истаб бордим.\n"Иш сўраб келдим ҳузурингизга" дея кафедра мудири, профессор аталмиш унвон соҳибига мурожаат қилдим. Кимсан, фалон фанлари доктори, профессор Фалончи Пистончиев саломимга дурустроқ алик олиш у ёқда турсин, "Ким айтди сизга бу ерда иш бор деб?" "Нега энди тўғри менинг олдимга келади ҳамма? Ким сизни бу ерга жўнатди?" дея жаҳл билан бобиллаб берди.\n"Ҳеч ким жўнатмади, агар ўртада бирор ким бўлганда ўзим келмаган бўлардим", дедим. Докторлик ишимнинг мавзуси адабиётшуносликка оид эди.\n"Адабиётшунослик ҳам фан бўптими? Ҳамма саводсизлар, сафсатачилар... Тилни билмайсизлар! Фонема нима? Фразеологик бирлик нима? Сўз бирикмаси нима?"\nТушунмадим. Бу профессор жавоб беришимни кутмаётган эди. Ҳолбуки, адабиётшунос бўлсам-да, унинг саволларига жавобим тайёр эди. Домла эса ёрдам беришни ҳам, жавоб беришимни ҳам истамади. Устига-устак, бир фанни бошқасидан устун қўйиш, ўзидан бошқаларни менсимаслик олимлик маданиятига тўғри келадиган ишми?\n"Қаердан келган бўлсангиз, ўша ерга, ким жўнатган бўлса, ўшанинг олдига боринг!" Ортимдан янграган сўзлар ҳануз қулоқларим остида акс-садо бераверади.\nКўча-кўйда, бозор-ўчарларда илм-зиёдан йироқ, китоб юзини кўрмаган кимсаларнинг муомаласидан куйиниш, аслида, ноўрин. Чунки улар мунтазам илм билан шуғулланмайдиган кишилар. Зиё масканида чиройли либосларда зоҳир бўлиб, илму толибларга сабоқ берадиган, профессор унвони соҳибларига эса бундай муомала уят эмасми?! Ўзим ўқиган даргоҳдаги устозларимнинг ҳалим хулқи, шогирдларга бўлган меҳр-оқибатини қўмсаб қоламан. Ҳаёт йўлимдаги мана шу воқеа менга жуда қаттиқ таъсир қилди. Профессорлик илмини ўрганиш мумкин, лекин инсонлик мақомига эришиш мушкул. Бунчалар дилозор, қўпол, такаббур олим бўлгандан кўра, яхши инсон бўлиш шарафлироқ. Иқрорим, келгусида илмий ишимни ёқлаб, профессор олим эмас, ОДАМ бўлмоқчиман!\nуниверситети катта илмий ходим-изланувчиси.\nТеглар: адабиёт профессор\nҲиндистонлик профессор СамДУ талабаларига мусиқа асбоблари совға қилди\nАдабиётшунос олим Озод Шарафиддиновнинг 90 йиллиги мамлакатимиз бўйлаб кенг нишонланмоқда\nДам олиш кунлари фарзандингизни қаерга олиб боришни билмаяпсизми?


Буюк Хитой деворини аслида хитойликлар қурмаганми? » Ўзбекистон янгиликлари – Zamin.uz\nСўнгги вақтларда тарихчилар ва атоқли олимлар Буюк Хитой деворини хитойликлар эмас, балки уларнинг қўшнилари, айнан хитойликлардан ҳимояланиш учун қурган, деган фаразни илгари сурмоқда, деб ёзади «Hordiq.uz».\nБиринчи ўринда девордаги туйнукларнинг жойлашуви деворни хитойликлар қурмаганига ишора қилади. Хитойликлар шимолий кўчманчи қабилалардан ҳимояланиш учун туйнукларни шимолга қарата қурган бўларди, аммо Буюк Хитой деворининг катта қисмида туйнуклар негадир жанубга, Хитой ҳудудига қараб турибди. Бундан ташқари, жангчиларнинг деворга кириши учун қурилган зиналар ҳам иншоотнинг шимолий томонида жойлашган.\nШунингдек, деворнинг конструкцияси ўрта асрлардаги, ўточар қуроллардан ҳимоя қилишга мўлжалланган Европа ва рус мудофаа иншоотларига ўхшаб кетади. Аммо тарихий маълумотларга кўра, Буюк Хитой девори қурилиши бошланган даврда ўточар қуроллар бўлмаган.\nТадқиқотчилар фикрича, деворни Буюк Тартария деб номланган мамлакат аҳолиси қурган. 1754 йилги Осиё харитасида «Chine ва Grande Tartarie» деб номланувчи мамлакатлар ўртасидаги чегара айнан Буюк Хитой девори ўтган жойда жойлашган. Бу ҳақда Daryo.uz маълумот берди.\nБуюк Хитой деворининг келиб чиқиши борасида кўплаб жумбоқлар тўпланиб қолаётган бир пайтда расмий тарих фани бўлаётган ҳодисаларни сохта илмий деб атамоқда.\nЯнгиликлар » Дунё » Буюк Хитой деворини аслида хитойликлар қурмаганми?\n08:31 Хитойликлар ўлган одамни тирилтириш учун илк қадамни ташлашди...\n14:01 Хитойликлар Шимолий Кореяда пайдо бўлган вазиятдан унумли фойдаланмоқда\n23:05 Хитойликлар космосга учиб кетишди\n23:08 Туркия Су-24 воқеаси юзасидан мамлакатдаги АҚШ, Франция, Хитой ва Буюк Британия элчиларини чақириб олди


Қўшни давлатда кучли портлаш рўй берди » Новости Узбекистана сегодня: nuz.uz\nНовости Узбекистана → ҲОДИСА → Қўшни давлатда кучли портлаш рўй берди\n02-07-2019 08:56 0 611 Рейтинг1 Чоп этиш\nАфғонистон пойтахтининг дипломатик туманида кучли портлаш рўй берди, камида 10 киши ҳалок бўлди, тахминан 65 киши жароҳатланди, деб хабар берди Reuters.\nАфғонистон ИИВ матбуот котиби Насрат Раҳимийнинг маълумотига кўра, портлаш бугун Кобулнинг энг гавжум туманларидан бирида тиғиз пайтда, мамлакат мудофаа вазирлиги биноларидан бирининг яқинида содир этилган.\nМаҳаллий хавфсизлик хизмати вакилларининг айтишларича, мудофаа вазирлиги муҳандислик бошқармаси яқинида юк машинаси портлаган. Шу заҳоти бинога уч нафар жангари бостириб кирган, отишма бошланган.\nФожиа қурбонлари ва жабрланганларига оид рақамларни “Ал-Жазира” телеканали ҳам тасдиқлаган.\n“Синьхуа” агентлиги эса ҳалокат натижасида 34 киши ҳаётдан кўз юмгани, 68 киши жароҳатлангани ҳақида хабар берган.\nҲодиса жойи ўраб олинган, полиция ва махсус хизмат ходимлари иш олиб боряпти.\nҲозирча бирорта террорчилик гуруҳи ушбу воқеа учун жавобгарликни ўз зиммасига олмаган.\nКобулнинг ушбу ҳудудида қатор ҳарбий ва ҳукумат идоралари, шунингдек, Афғонистон Футбол федерацияси ҳам жойлашган.


“YouTube”да муҳокама бўлаётган “Epica” ҳайдовчиси ва ЙПХ инспектори ўртасидаги тортишув қонунан кўриб чиқилди - Darakchi\n“YouTube”да муҳокама бўлаётган “Epica” ҳайдовчиси ва ЙПХ инспектори ўртасидаги тортишув қонунан кўриб чиқилди\nЖАМИЯТ 19.11.2019, 12:52\nТеглар: ЙПХ, Epica\nYouTube видеохостинг сайтида фойдаланувчилардан бири томонидан эълон қилинган видеода ҳайдовчи ЙПХ ходими билан тортишаётгани акс этган. Ушбу ҳолат тезкор ўрганилиб, Тошкент шаҳар ИИББ томонидан аниқлик киритилди.\nКелтирилишича, ҳайдовчи инспекторга ҳужжатларни тақдим этишдан бош тортиб, буни қонун бўйича “мажбур эмаслиги” билан оқлаб, “қоидабузарликни кўз билан кўрган ҳолда қайд этишга ҳаққингиз йўқ, видеоёзувни талаб қиламан” дея, маъмурий ҳуқуқбузарлик тўғрисидаги баённомага қўл қўймаслигини билдирган ва шунингдек ЙПХ инспектори хизматни бодикамера билан олиб бориши лозим деб таъкидлаган. Видеода ҳайдовчининг ҳар бир эътирозига инспектор қонунан тўғри жавоб берди, аммо ҳайдовчи жавоблардан қониқмаган. Ҳайдовчи калитни ўт олдиргич қулфига тиқаётиб, бўлғуси томошабинларига инспектор унга нисбатан ҳеч нарса расмийлаштирмаганини маълум қилган жойда видеоёзув якунланди.\n“Ушбу факт бўйича шуни маълум қиламизки, ушбу ҳолат 12-ноябрь куни соат тахминан 16.30 да Янги Юнусобод чорраҳасида рўй берган. ЙҲХБ ЙПХ инспектори ҳаракатланиб келаётган Epica русумли автомобиль (давлат рақами 01 R 177 SA) ҳайдовчиси бошқарув давомида телефондан гаплашаётганини кўради. Шу муносабат билан инспектор ҳайдовчига тўхташ ҳақида ишора бериб, қоидабузарлик ҳақида маълум қилиб, маъмурий жавобгарлик тўғрисида баённома тузиш учун ҳужжат талаб қилган. Автомобиль ҳайдовчиси – 26 ёшли Сардорбек М. ҳужжатларни чиқарган, аммо инспекторга беришдан бош тортиб, юқоридаги эътирозларини билдирган. Амалдаги қонунчиликка кўра, ҳайдовчи ҳар бир қайд этган банди бўйича ноҳақ эди. Хусусан, қонуннинг қуйидаги бандларини кўриб чиқамиз.\nЎзбекистон Республикаси Вазирлар Маҳкамасининг 24.12.2015 йилдаги 370-сон Қарорида белгиланган Йўл ҳаракати қоидаларининг 7-бандига мувофиқ, механик транспорт воситасининг ҳайдовчиси рўйхатда кўрсатилган ҳужжатларни (ҳайдовчилик гувоҳномаси ва унинг талонини, транспорт воситаси қайд қилиш гувоҳномасини, суғурта полисини ва ҳоказо) ёнида олиб юриши ва ИИО ходимлари талаб қилганда текшириш учун тақдим этиши шарт.\nЎзбекистон Республикаси Вазирлар Маҳкамасининг 01.12.2018 йилдаги 975-сон Қарорининг 3-боб 12-бандига мувофиқ, ЙПХ ходими ўз хизмат вазифаларини бажариш вақтида юқоридаги ҳужжатларни текшириш ҳуқуқига эга.\nХудди шу 975-сон Қарорда хизматни бодикамера билан олиб бориши кераклиги ҳақида айтилган, аммо қарорнинг бошида мазкур 18-банднинг тўртинчи абзаци 2020 йилнинг 1-январь кунидан кучга кириши маълум қилинган. Бугунги кунда ҳам бодикамера билан хизмат олиб бораётган ходимни кўриш мумкин, аммо ушбу тартиб 2020 йилнинг 1-январь кунидан мажбурий бўлади.\nШунингдек 975-сон Қарорда (2-боб 6-банд) ҳайдовчи йўл ҳаракати қоидаларини бузгани ЙПХ ходими томонидан визуал кузатувда аниқланганда ҳам ходим транспорт воситасини тўхтатиш ҳуқуқига эгаю\nАвтомобиль ҳайдовчиси қонун бўйича ҳужжатларни қўлда ушлаб турган ҳолда кўрсатиб, ИИО ходимининг қўлига бермасликка ҳаққи борлигини таъкидлаган. Аммо бу ҳолатда у қоидаларда чалкашиб кетди – айнан ИИО ходими ўз ҳужжатларини фуқарога бермасдан кўрсатиш ҳуқуқига эгадир. Бу ҳақда 3-боб 14-бандда: “ЙПХ ходими томонидан хизмат гувоҳномасини йўл қатнашчиси ихтиёрига бериш тақиқланади”, дейилган.\nҲурматли Интернет тармоғи фойдаланувчилари! Кўриб чиқадиган контентга танқидий ёндашишингизни сўраймиз. Хабар муаллифи ҳар доим ҳам ростгўй бўлмаслиги ва сизни алдаши мумкинлиги ёдингизда бўлсин. Шунингдек ҳайдовчиларга мурожаат қилмоқчимиз: қонунчилик билан қисман танишлингингиз сизни доно қилиб қўйади деб ўйлаб йўлларда тортишув чиқарманг. Ҳамма нарсани билмаслигингиз мумкинлигини унутманг.\nҲар ҳолда тортишувлар муаммони ҳал қилмайди ва сизни етук, тарбияли инсон сифатида кўрсатмайди. Агар инспекторнинг бирор гапига қўшилмасангиз, унга ортиқча ҳиссиётларсиз савол беринг – у албатта сизга жавоб беради. Агар шунда ҳам ҳолатдан норози бўлсангиз, тегишли тарзда тўғридан-тўғри инспекторнинг раҳбариятига ёки ИИББга ёзма ариза билан мурожаат қилинг – масала кўриб чиқилади”, — дейилган ИИББ маълумотида.


Германиядаги тезюрар поездда ҳужумчи уч кишини пичоқ билан жароҳатлади\n20 январ 2022, Тошкент вақти: 19:27\nИюнь ойида ҳам Германиянинг Вюрцбург шаҳрида пичоқ билан қуролланган ҳужумчи уч кишини ўлдирган эди.\nГермания ҳукумати 6 ноябрь куни мамлакат жанубида тезюрар поездда ҳужумчи йўловчиларга пичоқ билан ҳужум қилгани ва камида уч кишини жароҳатлагани тўғрисида маълумот берди.\nПолициянинг билдиришича, ҳужумни амалга оширганликда гумонланган 27 ёшли Сурия фуқароси қўлга олинди.\nҲужум 6 ноябрь куни соат 9:00да Бавария еридаги Регенсбург ва Нюрнберг ўртасида қатновчи поездда юз берган. Ҳужум пайтида поездда 300 йўловчи бўлган.\nГермания ички ишлар вазири Хорст Зеехофер “жиноят мотивлари ҳозирча номаълум экани ва жиноят тафсилотлари ўрганилаётгани”ни айтди.\nЖорий йилнинг июнь ойида ҳам Германиянинг Вюрцбург шаҳрида пичоқ билан қуролланган ҳужумчи уч кишини ўлдирган эди.


Шукронахон энди орамизда йўқ! - EFFECT.UZ\nШукронахон энди орамизда йўқ!\n. 18:46 | 31.12.2020\nХабарингиз бор, Effect.uz мухбири Комил Жомуродов ўзининг Ютубдаги “Комил Влогс” каналида Андижон вилояти Асака тумани Қоратепа қишлоғида туғилган Шукронахонга хайрия акциясини ўтказган эди.\nЖурналист қизалоқнинг аҳволи билан танишиб, хайрия акциясини эълон қилганидан сўнг Шукронанинг операцияси учун 20 минг АҚШ долларидан зиёд маблағ йиғилди. Сўнгра хайрия акцияси якунига етказилгани айтилиб, барчага миннатдорлик билдирилди.\nҚизалоқни даволаш жараёни бошлангач, Андижон ва Тошкентда бир неча шифокорлар кўригидан ўтказилди. Бироқ гидроцефалия касаллигига чалинган қизалоқ кеча 30 декабрь куни бандаликни бажо этиб, оламдан ўтди.\nМаълум бўлишича, бир ярим ёшни қаршилаган Шукрона гидроцефалия касаллигига енгилди. Афсуски, қизалоғ бу ёруғ дунёни тарк этди. Хайриядан тушган пуллар қизалоқнинг яқинларига берилади.\nEffect.uz жамоаси Шукронахоннинг вафоти муносабатиб билан яқинларига чуқур ҳамдардлик билдиради.\nЯнги йил бошқа давлатларда қандай нишонланади?\nЯна қанча ейиш мумкин? Халқ қарғишидан қўрқинг!


Евро-2020. Бельгия ТЖга ваъда қилинган мукофот пуллари қанчалиги маълум / CHAMPIONAT.asia\nЕвро-2020. Бельгия ТЖга ваъда қилинган мукофот пуллари қанчалиги маълум\nТеглар : Бельгия Пул мукофотиЕвро-2020\nБельгия ОАВ мамлакат термасининг Евро-2020'да иштироки учун қанча маблағ берилиши тўғрисидаги маълумотни ошкор қилди.\nМусобақа қайдномасидан ўрин олган футболчилар 42 минг евродан олиши кафолатланган. Гуруҳдан чиқиш – 90 минг евро. Чорак финал 170 минг, ярим финалга йўл олгани учун ҳар бир ўйинчи 290 минг евро олади. Финал – 370 минг евро. Мусобақа ғолиблиги учун эса терма аъзоларига 435 минг евродан ваъда қилинган.\nЭслатиб ўтамиз, Роберто Мартинес шогирдларига қитъа биринчилиги гуруҳ босқичида Россия, Дания ва Финляндия рақиблик қилади.\n11 июн 00:56:09\nБизни федерация ғирром жч чиққан тақдирда хам, уша катта пул вада қилинган бўлса хам. Энди бу пулларни Бунёдкор стадиони қурилишига ишлатмасак бўлмайди. Ёки шунга ўхшаган қаерларнидир қурилишига уриб юьоришади. Бунақа холат бўлишини футболчиларимиз билишади. Шу учун уларда ишонч йўқ. Насаф ОФК кубогини олганида, берилган мукофот пуллари худди шунақа сабаб билан футболчиларимизга жуда кам қисми берилган. Хуллас футболимиз ғирромдан иборат. Шу учун хам ўзбек футболини умуман кўргим келмайди. Нафрат уйғотади одамда шу холатлар.\n10 июн 22:20:04\nБуларга олдиндан берсаям фойдаси йу\n10 июн 22:20:00\n10 июн 22:17:27\nБизни футболчилар олдиндан овомаса уйнамайди\n10 июн 22:12:01\nBizani futbolchilarga ham jahon chempionatiga chiqsa 200 ming dollardan pul vada qilish kerak. Pulni kuchidan futbolchilarni o'zlari ham bilmay qolishadi qanday qilib chiqqanini.\nЖЧга чикишса анчагина нарса берилади, пул, мошина, уй лн чикиши кийин, футболчилар хам хохлашади жч да уйнашни лн биз билмаган сабаблар хам куп булса кк\n10 июн 21:51:20